Vežbanjem do lakšeg porođaja - Zdravlje i bezbednost - Ringeraja.rs\nBaby Planeta, 19.8.2012\nTrudnoća jeste drugo stanje, ali to ne znači da žena treba da provede devet meseci ležeći ili da izbegava fizičke akivnosti, već samo da ih prilagodi stanju u kojem se nalazi.\n- Potpuni izostanak fizičke aktivnosti u toku trudnoće može da bude faktor rizika za moguće komplikacije tokom porođaja (traumatičan porođaj, patnja bebe zbog nedostatka kiseonika, hitan carski rez) - kaže za „Baby planetu“ Snežana Milanović, visoki strukovni fizioterapeut iz Centra za korektivnu gimnastiku.\nPrema rečima naše sagovornice, potpuno je bezbedno vežbati 30-45 minuta, dva do tri puta nedeljno. Naravno, neophodno je konsultovati lekara pre početka sprovođenja programa vežbi kako bi se utvrdilo da ne postoje nikakve kontraindikacije. Za trudnice se preporučuju aktivnosti kao što su pešačenje, vožnje trenažnog bicikla, plivanje, akvabik, joga i druge koje neće biti traumatične za fetus.\n- Žene koje su već vežbale ili se bavile nekim sportom, mogu to da nastave i u trudnoći, uz dozvolu lekara i prilagođavanje stanju u kome se nalaze - preporučuje Snežana Milanović. - Svakako, treba izbegavati skakanje u prva tri meseca trudnoće. Trudnice koje ranije nisu vežbale ne treba da „trče maraton“, ali mogu da odaberu neku umerenu fizičku aktivnost koja odgovara njihovom temperamentu (šetnja, plivanje, pilates…). Preporuka je da se sa vežbanjem započne posle trinaeste nedelje trudnoće.\nKod budućih mama čija je trudnoća rizična, o fizičkoj aktivnosti odlučuje lekar. Nekada je ona ograničena samo u određenom periodu, nekada se odnosi samo na određene grupe mišića. Naša sagovornica navodi da čak i u situaciji kada je neophodno strogo mirovanje mogu da se rade vežbe za stopala i šake, jer povoljno utiču na cirkulaciju, potom vežbe disanja, jer održavaju vitalni kapacitet koji je ugrožen mirovanjem.\n- Često se trudnici iz predostrožnosti zabrani da išta radi tokom trudnoće, a onda se očekuje da bude aktivan učesnik porođaja koji predstavlja ogroman fizički napor - kaže Snežana Milanović. - Zato bi bilo dobro da svaka trudnica krene sa psihofizičkom pripremom za porođaj kada napuni 24 nedelje, kako bi naučila razliku u osećaju kada je mišić u kontrakciji (napet), a kada je opušten. Nakon ovog perioda dolazi do fiziološke promene u tonusu mišića, pa se ova razlika teško uočava. To je važno da bi se dobro ovladalo tehnikama relaksacije koje se primenjuju u porođaju. Pored toga, vežbama se poboljšava opšta kondicija, povećava elastičnost mišića, naročito karličnih, jača muskulatura (trbušna, disajna, leđna, karlično dno, međica).\nTakođe, uvežbavanjem specijalnih tehnika disanja trudnica se osposobljava da tokom porođaja aktivno diše i tako doprinosi bržem i lakšem porođaju. Statistički je dokazano da dobra priprema i vežbanje u trudnoći smanjuju bolnost materičnih kontrakcija, utiču na skraćenje porođaja i smanjenje učestalosti operativnih zahvata kao i komplikacija koje mogu da prate porođaj.\n- Istraživanje koje je prihvatilo kanadsko Udruženje akušera i ginekologa, SOGC, kao i kanadsko Udruženje fiziologije vežbi, SCPE, pokazalo je da ne postoji nikakvo štetno dejstvo vežbi u normalnoj trudnoći - ističe naša sagovornica. - Poslednjih godina došlo se do zaključka da fizičke vežbe imaju mnogo pozitivniji uticaj tokom i nakon trudnoće nego što su stručnjaci doskoro mislili. Trudnicama kod kojih lekari nisu ustanovili nikakve kontraindikacije, vežbanje pomaže da održe dobar mišićni tonus tokom trudnoće i posle porođaja, nesmetan rad kardio-vaskularnog sistema, što otklanja znake umora, bolje se kontroliše povećanje telesne težine, smanjuje opasnost od trudničkog dijabetesa.\nTakođe, uz vežbanje mnogo su manje mogućnosti za pojavu hipertenzije, težih oblika venske tromboze, proširenje vena i bolova u leđima i krstima. U praksi se pokazalo da se trudnice koje su redovno vežbale lakše porađaju, njihovi porođaji kraće traju i brže se vraćaju u formu posle porođaja.\nSportovi za izbegavanje\nTrudnice treba da izbegavaju sportove koji uključuju skakanje i veliko angažovanje trbušnih mišića (gimnastika, odbojka, košarka), kao i skijanje i borilačke veštine, jer nose rizik od pada i povređivanja. Ronjenje se ne preporučuje, osim sa profesionalnim roniocem i uz dozvolu lekara. U nekim zemljama trudnice se tako pripremaju za porođaj u vodi, kao i za plivanje sa bebom odmah po rođenju.\nOprezno sa istezanjem\n- Vežbe istezanja pomažu da se postigne elastičnost mišića, poboljša tonus i poveća pokretljivost zglobova - navodi Snežana Milanović iz Centra za korektivnu gimnastiku. - Korisne su za ublažavanje koštano mišićnih tegoba (bol, ukočenost, trnjenje) koje često prate trudnoću. Posebno se koriste za povećanje pokretljivosti karlice koja mora da bude opuštena i elastična kako bi omogućila prolazak bebe pri porođaju.\nU drugom i posebno u trećem tromesečju potreban je oprez pri izvođenju vežbi istezanja. Preterano istezanje može da dovede do destabilizacije zglobova, naročito karlice. Ovo se događa zbog povećane elastičnosti mišića, tetiva, ligamenata i zglobova pod uticajem hormona koji telo pripremaju za porođaj.


Članci poređani po datumu: sreda, 11 oktobar 2017\nU tri seoske škole samo po jedan učenik /VIDEO/\nBanjica , Donji Dragaljevac, Srednji Magnojević . Ovo su sela u Semberiji u kojima je ove godine upisan samo po jedan prvačić u Osnovnu školu.\nBiblioteka KPZ dobila novih 100 naslova /VIDEO/\nSaradnja između Narodne biblioteke I Kazneno-popravnog zavoda traje već deset godina, Svakog oktobra mjeseca bibliotekari pripreme sto novih naslova za članove zavodske biblioteke.\nZa socijalno ugrožena lica stiglo 470 paketa pomoći /VIDEO/\n14 godina traje bliska saradnja između njemačke Evangelističke zajednice iz grada Grozberen i Udruženja građana „Otaharin“, inače, prijatelji iz Njemačke jako cijene dosadašnji rad ovog Udruženja koji se bavi požrtvovano promocijom i obrazovanjem romske populacije u Bijeljini, iz tih raloga, svake godine dostave im pomoć u vidu odjeće, obuće, prehrambenih namjernica i higijenskih paketa.\nLopare: Destilerija proizvodi rakiju od domaće sirovine\nObnova jedinstvenog Hrama u selu Brodac\nU semberskom selu Brodac u toku je sanacija unutrašnjih zidova jedinstvenog Hrama Svetog arhangela Mihaila, za šta je početnih 4.000 KM donirao predsjednik Republike Srpske Milorad Dodik.\nPodrška Vlade i Skupštine Srpske industrijskim zonama /VIDEO/\nTeme važne za lokalnu zajednicu a samim tim i za Republiku Srpsku našle su se danas pred predsjednikom NSRS Nedeljkom Čubrilovićem i gradonačelnikom Bijeljine u zgradi Gradske uprave.\nERS: Struja neće poskupjeti\nStruja u Republici Srpskoj neće poskupjeti i nijedno zavisno preduzeće iz sistema "Elektroprivrede Republike Srpske" /ERS/ nije podnijelo zahtjev Regulatornoj komisiji za energetiku za promjenu cijene električne energije, saopšteno je iz ovog preduzeća.\nInformacija o vodosnabdijevanju – srijeda 11. oktobar\nIsključenja el. energije za 11. oktobar /srijeda/\nU Republici Srpskoj i Federaciji BiH /FBiH/ danas će biti sunčano vrijeme uz blagi porast dnevne temperature.


Masovni štrajkovi prijete stabilnosti BiH - 2003-09-02\nUposleni u hemijskoj i industriji nemetala sa područja Tuzlanskog kantona, iz Goražda, Orašja, Travnika i nekoliko sarajevskih preduzeća,njih nekoliko stotina,organizirali su danas protestni skup pred zgradom Vlade Federacije Bosne i Hercegovine u Sarajevu. U njihovim zahtijevima trazi se između ostalog, uvezivanje radnog staža, isplata neisplaćenih plaća, reguliranje zdravstvene zaštite, te donošenje zakona o socijalnom zbrinjavanju radnika koji ostaju bez posla, kao i pokretanje proizvodnje u likvidnim dijelovima preduzeća u ovoj oblasti.\nViše stotina radnika industrije nemetala i hemije sa područja FBiH nezadovoljni rezultatima pregovora delegacije sindikata sa resornim ministrima u Vladi FBiH Izetom Žigićem i Radovanom Vignjevićem blokiralo je oko 14 sati saobraćaj u Centru Sarajeva.\nRadnici traže da im se obrati federalni premijer Ahmet Hadžipašić i federalni ministar energije rudarstva i industrije Izet Žigić. Rudari zeničkog Rudnika mrkog uglja počeli su juččer u 15 sati u rudarskim jamama štrajk gladju.Od danas, U sve tri jame u Stranjanima kraj Zenice, štrajkuje svih tristo rudara,no,pridružili su im se ostali radnici,iz drugih pogona, tako da je sada u štrajku blizu njih 1600,tražeći da im se obrati neko od predstavnika federalne Vlade.Iz Vladinog Ureda za informiranje saznajemo da je F ministar energije,rudarstva i industrije,Izet Žigić otputovao za Zenicu. Obustava rada počela je još u prošli ponedjeljak, trećeg juna, zbog neisplaćenih naknada za topli obrok,i prijevoz radnika,a sve je upitniji rok i za isplatu plaća za april ove godine.\nPet rudara Rudnika mrkog ugljena u Zenici sinoć je dobilo liječničku pomoć zbog zdravstvenih problema koji su nastupili uslijed štrajka glađu.\nPredsjednik Sindikalnog povjerenstva Hasan Hećo kazao je kako se pozitivna rješenja za teško stanje u Rudniku uglja, očekuju već danas, a trenutno zasjedae Upravni odbor tog preduzeća.\nNekoliko stotina radnika industrije, nemetala i hemije u Federaciji Bosne i Hercergovine nakon dvosatne blokade maloprije je deblokiralo promet u centru Sarajeva te se organizirano vratilo autobusima u Tuzlu, Goražde i druga mjesta iz kojih su došli na proteste pred zgradu Vlade FBiH.\nNa sastanku predstavnika štrajkačkog odbora i sindikata sa federalnim premijerom Ahmetom Hadžipašićem i federalnim ministrom energije, rudarstva i industrije Izetom Žigićem dogovoreno da se u narednih nekoliko dana održi sastanak predstavnika vlada FBiH i kantona te direktora preduzeća hemijske i industrije nemetala u rješavanju problema u tim granama.\nOd federalnog ministra za rad i socijalnu politiku Radovana Vignjevića štrajkački odbor dobio uvjeravanja da će se na sjednici Vlade FBiH u četvrtak naći odluke ili Uredbe o uvezivanju radnog staža i osiguranju zdravstvene zaštite radnika tih industrijskih grana.\nSindikat i štrajkački odbor nisu prihvatili prijelog materijalnog zbrinjavanja radnika koji ostaju bez posla samo šest mjeseci, već insistiraju na zbrinjavanju radnika do novog upošljavanja ili penzije.\nU slučaju neispunjavanja zahtjeva predsjednica sindikata je najavila još radikalnije radničke proteste.\nIstodobno je Savez udruženja penzionera/umirovljenika u Federaciji BiH uputio danas pismo federalnom premijeru Ahmetu Hadžipašiću, dopremijeru Draganu Vrankiću i resornom ministru Radovanu Vignjeviću u kojem zahtijeva da se Federalna vlada do 10. septembra očituje o zahtjevima iznesenim na protestnom skupu krajem jula u Sarajevu.\nPredsjednik IO Saveza penzionera,Jozo Ljiljanić ističe da Vlada FbiH nije do sada pokazala nikakve rezultate kad je riječ o ispunjenju penzionerskih zahtijeva.\nPenzioneri tvrde da Vlada ne čini ništa ni kako bi naplata redovnih doprinosa za penzijsko invalidsko osiguranje bila uspješnija. G Ljiljanić je izrazio i nezadovoljstvo radom poslovodstva i UO federalnog Fonda PIO/MIO koji iako obećao, kako je rekao, nije povećao koeficijent augustovske penzije.\nLjiljanić je za kraj septembra najavio masovne proteste širom Federacije BiH ukoliko, kako je rekao, Vlada FBiH do postavljenog roka ne udovolji zahtjevima penzionera.\nPodsjećamo,penzioneri traže da Vlada FBiH donese konkretan program i plan isplate triju penzija iz 2000., utvrdi precizne izvore, dinamiku i rokove isplate tih penzija.


NALED: Ove godine milion dolara za razvoj digitalne ekonomije | Nova Ekonomija\nNALED: Ove godine milion dolara za razvoj digitalne ekonomije\nNacionalna alijansa za lokalni ekonomski razvoj (NALED) objavila je javni poziv za dodelu bespovratnih sredstava malim preduzećima, kao i svima koji žele da se digitalizuju i primene inovacije u svom poslovanju. Iznos sredstava koja su na raspolaganju je milion dolara, rok za prijave 4. jun, a NALED projekat sprovodi u saradnji sa Vladom Srbije i uz podršku kompanije Philip Morris.\nPrvi godišnji konkurs orzganizuje se u okviru trogodišnjeg projekta StarTech, koji vredi pet miliona dolara, a među glavnim ciljevima je otvaranje novih radnih mesta, unapređenje konkurentnosti domaće privrede, kao i čitavog inovacionog ekosistema u Srbiji.\nSTARTAPI MOGU DA RAČUNAJU NA EVROPSKI FOND ZA INOVATIVNA PREDUZEĆA\nKroz prvi deo projekta, u naredne tri godine putem grantova biće dodeljeno više od 3,5 miliona dolara za oko 100 domaćih startap timova, preduzetnika, mikro, malih i srednjih preduzeća, a biće obezbeđeno i nekoliko hiljada sati ekspertske podrške.\n"Srbija u kojoj će postojati veliki broj preduzetnika, malih i srednjih firmi koje su usvojile digitalno poslovanje i lakše nastupaju na stranim tržištima, biće zemlja sa još jačom i otpornijom ekonomijom", rekao je Ivan Miletić iz kompanije Philip Morris.\nDrugi deo StarTech projekta biće usmeren na unapređenje regulatornog okvira za poslovanje inovativnih kompanija i promociju inovacija, najvećih inovatora i Srbije kao investicione destinacije.\n"Iako se u oblasti inovacija (Srbija) bolje kotira u odnosu na većinu ekonomija sa sličnim BDP-om, u evropskim okvirima je među pet najslabije plasiranih", rekao je Dušan Vasiljević, predstavnik NALED-a.\nPravo prijave za bespovratna sredstva u okviru StarTech programa imaju preduzetnici, mikro, mala i srednja preduzeća, kao i timovi fizičkih lica do pet članova.\nU okviru prvog poziva preduzeća će moći da konkurišu za ukupno milion dolara, a visina granta zavisiće od LOT-a (količine novca namenjenog za bespovratna sredsva) za koji preduzeća apliciraju:\nLOT 2 i 3 su namenjeni mikro, malim i srednjim preduzećima osnovanim pre 2019. koji mogu da konkurišu za grantove od 25.000 do 50.000 dolara (uz sufinansiranje od 20%) za projekte digitalne transformacije ili razvoja inovacija.\nUkoliko preduzeća koja su se prijavila za LOT 2 i 3 planiraju nova zapošljavanja i izlazak na inostrano tržište, mogu da računaju na bespovratna sredstva od 50.000 do 100.000 dolara (uz sufinansiranje od 30%).\nRok za prijave je 4. jun, a detaljne informacije o programu, svim uslovima i neophodnoj dokumentaciji za učešće, zainteresovani aplikanti mogu da nađu na isledećem LINKU, putem elektronske pošte info@startech.org.rs ili telefona 0800 000020.\nPrvi info dan o projektu za sva zainteresovana preduzeća održan je 6. aprila u Čačku, a do kraja meseca projektni tim posetiće i Beograd, Novi Sad, Niš i Kragujevac.\nPrema podacima Zavoda za statistiku, 69% velikih privrednih društava u Srbiji je inovativno, dok je taj procenat kod manjih preduzeća znatno niži i iznosi svega 47%.\nSrbija je na Globalnom indeksu inovacija (GII) prošle godine popravila plasman na 53. mesto među 129 zemalja.


NATO BEZOBRAZLUK – NEVEROVATNE TVRDNJE: „Crna Gora primer uspeha, Rusi smetaju na Balkanu“\nBalkan je i dalje strateški važan region, gdje etničke tenzije unutar nacija i između susjeda i dalje podstiču regionalnu nestabilnost i primarna su meta upornog, malignog ruskog uticaja, rekao je vrhovni komandant NATO snaga u Evropi i šef Evropske komande američkih snaga general Tod Volters.\nSvjedočeći pred Odborom za oružane snage američkog Senata, Volters je kazao da Crna Gora, predstavlja primjer uspjeha na Balkanu, uprkos značajnim pokušajima Rusije da zemlju odvrati od evroatlantskog puta.\n“Pored istorijskih i kulturnih veza sa Balkanom, Rusija, održavanje socijalnih i političkih tenzija u regionu vidi kao centralni princip svog djelovanja, kojim pokušava da spriječi pojedine balkanske nacije, da napreduju na putu ka evroatlantskom usklađivanju i integraciji. Ipak, Crna Gora i uskoro pristupanje Sjeverne Makedonije u NATO predstavljaju sjajne priče o uspjehu, uprkos značajnim pokušajima Rusije da blokiraju i odvrate integraciju ovih zemalja” – rekao je Volters.\nGovoreći o regionu Zapadnog Balkana, podsjetio je da – uprkos tome što je Kosovo 2008. godine proglasilo nezavisnost – Rusija, Kina i nekoliko drugih nacija još uvek nisu priznale status suverene nacije.\n“Kosovo i susjedna Srbija još nisu normalizovali odnose, ali uprkos napetostima, i dalje ohrabrujemo obje strane da vode dijalog kako bi pronašle mirno rješenje” – kazao je Volters, dodajući da je misija KFOR-a glavna stabilizujuća sila na Kosovu.\n“NATO snage na Kosovu, koje uključuju mali, ali značajan američki doprinos, ostaće od suštinskog značaja za stabilnost regiona, dok Srbija i Kosovo nastavljaju stabilan odnos kroz planiranu desetogodišnju tranziciju Kosovskih bezbjednosnih snaga” – dodao je američki general.\nKina se pojavljuje kao alternativni pokrovitelj\nSrbija, kako dodaje Volters, pokušava da pronađe ravnotežu između Rusije i Zapada, ali njene ambicije ka EU ometaju unutrašnja korupcija, strukturalni i ekonomski izazovi, sankcije EU i Rusije i zahtjev da se normalizuju odnosi sa Kosovom. Kina se, dodaje Volters, pojavila kao alternativni pokrovitelj, angažujući se oko ekonomskih i odbrambenih pitanja. Kada je u pitanju Bosna i Hercegovina, Volters kaže da BiH ostaje „zaokupljena političkom i etničkom nestabilnošću“\n“Podstaknuti ruskim uticajem, opstrukcionisti traže veću autonomiju Republike Srpske kako bi oslabili vlasti na državnom nivou i onemogućili napredak ka daljem usklađivanju sa NATO-om i EU. Nacionalistička politika i ukorijenjene etničke podjele između Bošnjaka, bosanskih Hrvata i bosanskih Srba osporavaju sposobnost Bosne i Hercegovine da zacrta put ka trajnoj stabilnosti” – rekao je Volters pred članovima Odbora.\n“Rusija, Kina i Iran, nastoje da, agresivnim akcijama, iskoriste ovakve okolnosti koristeći sve instrumente nacionalne moći, a podržavaju ih sve sposobnije vojne snage” – ocijenio je Volters.


Beograd je tokom jučerašnjeg dana pogodilo jako nevreme koje je kidalo grane sa drveća, nosilo automobile i napravilo velike probleme stanovnicima prestonice. Izvršni direktor kanalizacionih mreža "Beogradskog vodovoda i kanalizacije" Zoran Matić, objasnio je danas za TV Prvu da je zbog nestanka struje juče došlo do potopa na Novom Beogradu, zbog čega pumpe za izvlačenje vode nisu mogle da rade.\nMeđutim, stanovnici Zvezdare nisu imali problema sa strujom, ali su imali sa potokom u Cvijićevoj ulici, koji je "proizveo" i jedan gejzir. To je građane ovog dela grada podsetilo na čuveni Slavujev, odnosno Bulbulderski potok, koji je nekada tekao Cvijićevom i Ulicom Dimitrija Tucovića. Juče je, bar ako je suditi prema fotografijama i komentarima na društvenim mrežama, ponovo pronašao svoj put i "izleteo" na površinu upravo zbog obilnih padavina. Ovaj do juče nevidljivi potok, ranije je kaptiran u kišnu kanalizaciju ispod grada, zbog čega nije bio vidljiv.\nIako je teško poverovati nakon jučerašnjih slika iz ovog dela grada, ovaj kraj je pre dva veka bio "raj na zemlji", sa puno zelenila i okružen baštama. Inače, Bulbulderski podiče od turskih reči i znači "slavujeva dolina", jer je slavuja bilo mnogo u ovom kraju.


Preispitivanje prevremenih penzija\nBeograd -- Reformom penziono-invalidskog osiguranja, kriterijumi za odlazak u prevremenu penziju biće daleko stroži, potpredsednik Vlade Srbije, kaže Jovan Krkobabić.\nUz to, prema njegovim rečima, prevremene penzije biće znatno niže od uobičajenih. Mogućnost odlaska u prevremenu penziju maksimalno je korišćena godinama unazad, pa će stoga, kako najavljuju u Vladi, ova kategorija biti "ozbiljno preispitana".\nU sistemu smo imali takozvanu prevremenu penziju, >> Pročitaj celu vest na sajtu B92 << ali bez kriterijuma godina staža. Svugde u Evropi godine starosti su jedan od najvažnijih kriterijuma za odlazak u penziju.\n"Moramo da shvatimo da penzija nije socijalna nego ekonomska kategorija. Iako smo do sada u zakonu imali i rešenje da čovek kada navrši godine punog staža odlazi u penziju, bez obzira na godine života, to se mora ozbiljno preispitati”, ističe Krkobabić.\n"U penziju će se ići kada se stvore tri pretpostavke. Prva od njih je vezana za godine života, druga da je uplaćen doprinos i treća da je ostvaren radni staž”, pojasnio je on.\nPrema reformi penziono-invalidskog osiguranja koja je u toku, kriterijumi za odlazak u prevremenu penziju biće daleko stroži, a te penzije biće mnogo niže od pune penzije.


Povodom Međunarodnog dana osoba sa invaliditetom, 3. decembra, Pošta Srbije pustila je u opticaj prigodnu poštansku marku posvećenu ovom danu.\nMeđunarodni dan osoba sa invaliditetom ustanovljen je 1992. godine kada je Generalna skupština UN usvojila rezoluciju kojom se sve zemlje pozivaju da obeležavaju taj dan sa ciljem da se unapredi i omogući osobama sa invaliditetom jednako uživanje ljudskih prava i ravnopravno učešće u društvu.\nOve godine se Međunarodni dan osoba sa invaliditetom obeležava grafičkim sloganom J=DNAKI. Slogan je integrisan u motiv marke čiji je autor Jakša Vlahović, akademski grafičar RJ „Srbijamarka”, dok je stručnu saradnju u realizaciji filatelističkog izdanja pružilo Ministarstvo za rad, zapošljavanje, boračka i socijalna pitanja Vlade Republike Srbije.\nIzdanje sadrži prigodnu poštansku marku nominalne vrednosti 23 dinara, koverat prvog dana (FDC) i prigodan žig. Marka je štampana u tiražu od 25.000 komada.\nU duhu prepoznatljive društveno-odgovorne prakse, Pošta Srbije se na ovaj način pridružuje obeležavanju Međunarodnog dana osoba sa invaliditetom, ali i ističe da u svom poslovanju iskazuje posebnu senzitivnost za ovu osetljivu grupu građana, kako kroz podizanje dostupnosti usluga, tako i angažovanjem blizu 400 zaposlenih sa invaliditetom koji su ravnopravni i korisni članovi Poštinog kolektiva.


Porodice sa adolescentima i pandemija korona virusa\nMladi i roditelji prevoze se istim čamcem do druge obale. Za roditelje to je obala na kojoj treba da ostave odraslo, odgovorno, sigurno i samosvesno mlado biće. Za mlade ista obala je puna neizvesnosti, nepoznatog i straha kako će dalje, ali i izazova da mogu i žele drugačije. Sa obe strane javljaju se pitanja: Da li će moći? Šta dalje sam?\n(Najman, A. 2001)\nAdolescencija se posmatra kao prelazni životni period između detinjstva i odraslog životnog doba. Karakterišu je brze fizičke, psihološke i socio-kulturološke promene koje adolescenti savladavaju u cilju uspostavljanja sopstvenog identiteta i autonomije. U tom periodu dolazi do promene u strukturi porodice, adolescenti teže nezavisnosti u odnosu sa roditeljima i okreću se vršnjacima kao novoj referentnoj grupi u kojoj se traže doživljaji pripadnosti, bliskosti, razumevanja i sigurnosti. Adolescenti teže da budu nezavisniji što podrazumeva samostalno donošenje odluka, njihovo sprovođenje u delo, ali i preuzimanje odgovornosti za iste.\nPromene na socijalnom planu, preraspodela uloga u porodici i potreba za pripadanjem vršnjačkim grupama često podrazumevaju i promene stila životnih navika koje sa sobom nose različite štetne i rizične oblike ponašanja. Veoma je važno da u situacijama koje zahtevaju pojačanu kolektivnu odgovornost porodično funkcionisanje bude što skladnije, kako bi društvo moglo odgovorno da se izbori sa svim spoljašnim stresorima i faktorima rizka.\nMogućnosti brzog širenja infektivne bolesti izazvane novim oblikom Korona virusa (COVID-19) predstavlja situaciju koja će biti veliki izazov za porodice sa adolescentima.\nNa prvom mestu je veoma važno da roditelji razgovaraju sa svojim adolescentima kako bi im pojasnili stepen ozbiljnosti, kao i kolektivne i lične odgovornosti u ovoj situaciji.\nRazgovor, pojačana kohezija i podela odgovornosti u porodici umnogome mogu smanjiti rizik od različitih negativnih psiholoških i ponašajnih odgovora na stres koji se sreću u ovakvim situacijama. Kako kod adolescenata tako i kod roditelja, najučestalije se javljaju poremećaji sna, napetost, promene raspoloženja, strepnja, smanjen doživljaj bezbednosti, ljutnja kao i pojačani strah od bolesti. Rizični oblici ponašanja po zdravlje kao što su pojačano konzumiranje alkohola, duvana, socijalna izolacija, konflikti u porodici i agresivnost dovode kako do slabljenja imunog sistema tako i do nemogućnosti da se psihološki savladaju pojačani zahtevi sredine u kriznoj situaciji. Prihvatanje brige i nesigurnosti vezano za tok dešavanja i ishod treba uvažiti, podelite medicinsko znanje koje je sa zvaničnih izvora i napravite plan stila zdravih životnih navika u narednim danima koje će omogućiti redukciju stresa i unaprediti i psihičko i telesno zdravlje.\nPreporuke kako da što efikasnije napravite balans u porodici\nRazgovor, bliskost i podela odgovornosti u porodici smanjiće rizik od negativnih odgovora na stresne situacije\nRoditelji, razgovarajte sa adolescentima kako bi im približili značaj situacije i potrebe za privremenom izolacijom unutar porodice. Adolescencija je period kada smanjen pristup vršnjačkim grupama pravi poseban distres, imajte razumevanja i napravite strategije kako da vreme, bilo samostalno, bilo unutar porodice što kreativnije osmislite.\nAdolescenti i roditelji, napravite plan strukture dana koji obuhvata dovoljno sna, uravnoteženu ishranu, fizičku aktivnost, komunikaciju sa članovima porodice, kao i sa bliskim prijateljima putem telefona i društevnih mreža (kako bi smo smanjili mogućnost širenja infekcije).\nOvo je nova situacija za sve, ne pokušavajte da osmislite nove strategije već koristite poznate - one koje su vam ranije pomagale da umanjite stres.\nNe znamo koliko će trajati ova situacija pa je veoma važno da se umirimo, prihvatimo da nema jasnog vremenskog okvira i da funkcionišemo ovde i sada.\nRazmotrite koje vam aktivnosti pričinjavaju zadovoljstvo i koje sada možete primeniti da podignete nivoe “psiholoških snaga”.\nBudite svesni psiholoških granica i rizika od preplavljivanja informacijama i emocijama: moguće je da će vam biti potrebno više vremena da promislite o stvarima i napravite smisao u novim situacijama.\nIzbegavajte dramatični ton i prenaglašavanje situacija koje mogu dovesti do panike kod vaših bližnjih.\nIzbegavajte konzumiranje alkohola, duvana i drugih rizičnih supstanci koje mogu oslabiti vaš imuni sistem i psihološke kapacitete.\nBudite informisani, informišite se sa zvaničnih izvora.\nDelite informacije: roditelji motivišite adeolscente da sa vama podele saznanja koja oni imaju (na primer sa društvenih mreža) i time uvažite i njih i njihovu podjednako validnu ulogu u situaciji krize (pandemije). Adolescenti, pitajte roditelje za njihova saznanja i budite tim u ovoj situaciji.\nOgraničite sebi pristup medijima na nekoliko puta dnevno (preporuka: dva puta) i napravite plan razvnovrsnih sadržaja koji će vas mentalno stimulisati u narednim danima. Prevelika izloženost samo jednom vidu informacija može dovesti do negativnih ishoda po mentalno zdravlje.\nKomunicirajte, pokušajte da prepoznate kako se osećate i da o tome otvoreno razgovarate unutar porodice. Važno je da jedni drugima članovi porodice budu podrška i da imaju razumevanja jedni za druge\nPreraspodelite dogovore oko kućnih obaveza kako niko ne bi imao utisak “borbe za poziciju moći” unutar porodice već saradnje i saveza.\nAdolescenti često ispituju nova pravila, granice, mogućnosti i imaju doživljaj da su snažniji od izazova sa kojima se suočavaju, odnosno da njih ovakve situacije ne mogu da ugroze. Razgovarajte kako o ličnim rizicima, tako i odgovornosti u zajednici u ovoj novonastaloj situaciji pandemije.\nUkoliko imate poteškoća da se izborite sa mentalnim tegobama, možete kontaktirati zvanične brojeve telefona za pružanje podrške i informacija kako da se u pojedinačnim situacijama izborite sa poteškoćama, odnosno da li i gde da potražite stručnu pomoć.\nStručnjaci Instituta za mentalno zdravlje\npandemija adolescenti korona virus porodica mentalno zdravlje\n⇐ Razgovor sa decom o korona virusu\nStres kod dece i mladih i načini savladavanja ⇒


JOŠ JEDNO PRIZNANJE KOMERCIJALNOJ BANCI\nDojče banka dodelila je Komercijalnoj banci priznanje za izvanredno i potpuno automatizovano obavljanje transakcija (Straight-Through Procešing - STP) platnog prometa sa tom renomiranom bankarskom institucijom, u 2009. godini, saopštila je Komercijalna banka.\nUgledna nemačka banka tu vrstu priznanja svake godine dodeljuje jednoj od banaka sa kojom sarađuje na lokalnom tržištu,a Komercijalnoj banci je ovo drugo po redu priznanje koje je dobila od Dojče banke. Posebne pohvale Dojče banka je iskazala stručnom timu Komercijalne banke za platni promet, koji je najzaslužniji za izvanrednu STP stopu od čak 99 odsto, navedeno je u saopštenju.\nU današnjem okruženju, koje veoma vodi računa o troškovima, potpuno automatizovane transakcije postale su jedan od značajnih segmenata u ponudi usluga obe banke. Nastavak uspešne saradnje doprineće daljem unapređenju i obavljanju platnog prometa po standardima STP-a, od čega najveću korist imaju klijenti, navedeno je u saopštenju.


"OHR-ova odluka neće biti objavljena u Službenom glasniku" - Klix.ba\nMilorad Dodik se opet inati "OHR-ova odluka neće biti objavljena u Službenom glasniku"\nMilorad Dodik se opet inati\n"OHR-ova odluka neće biti objavljena u Službenom glasniku"\n22.2.2011. u 16:48\nPredsjednik Republike Srpske /RS/ Milorad Dodik poručio je da, ukoliko OHR nametne bilo kakvu odluku u vezi sa zakonom o katastru RS, ona neće biti objavljena u "Službenom glasniku".\n"Ako OHR nametne bilo kakvu zabranu po tom pitanju, to neće biti objavljeno u 'Službenom glasniku', jer je ta problematika u suprotnosti sa Dejtonskim mirovnim sporazumom", rekao je Dodik novinarima u Banjaluci.\nPrema Dodikovim riječima, zakon o jedinstvenoj katastarskoj evidenciji je neophodan u RS i to je njena nadležnost, a ne nadležnost BiH. On je dodao da direktive EU nalažu da to pitanje bude riješeno do 2015. godine i podsjetio da je na nivou BiH formiran jedinstveni softver. Dodik je rekao da je pogrešan zaključak da to pitanje treba da se uradi na nivou BiH kao uslov za pridruživanje EU.\n"To nije tačno i očekujem da će i druge stranke iz RS podržati naš stav da OHR nema nadležnost da to radi", rekao je Dodik.\nVisoki predstavnik u BiH Valentin Inzko izjavio je novinarima u Sarajevu da će sačekati da vidi šta će uraditi Narodna skupština RS u vezi sa državnom imovinom i da će onda reagovati na odgovarajući način. Inzko je potvrdio da je u vezi sa ovim pitanjem uputio pismo predsjedniku Narodne skupštine RS Igoru Radojičiću sa stavom da OHR-ova odluka u vezi sa državnom imovinom pokriva sve institucije u RS-u.\n"Ako bi se obavljalo knjiženje državnog zemljišta u drugim administrativnim jedinicama RS, opet to podliježe odluci OHR-a", rekao je Inzko i dodao da treba sačekati odluku i rješenje Ustavnog suda BiH.


Džordžija potvrdila Bajdenovu pobedu na izborima - Aktuelnosti US\nU Džordžiji je završeno ponovno, ručno prebrojavanje glasova, te potvrđeno da je Džo Bajden pobedio Donalda Trampa u toj saveznoj državi. Džordžija je potvrdila Bajdenovu pobedu.\nDržavni sekretar Džordžije Bred Rafensperger rekao je da “nema sumnje” da će konačan rezultat biti sertifikovan u petak, a prema rezultatima, Bajden ima 12.284 glasova više od aktuelnog predsednika Donalda Trampa, neznatno manje od prednosti koju je imao pre novog brojanja.\n“Rezultati novog prebrojavanja glasova veoma su blizu onima koji su prijavljeni tokom izborne noći”, rekao je Rafensperger za lokalnu TV stanicu, prenosi Glas Amerike.\nBajden je ocenio da je “neodgovorno” to što Tramp dovodi u pitanje njegovu izbornu pobedu.\nNakon virtuelnog sastanka sa guvernerima, Bajden je naglasio da nije zabrinut da će Trampovo odbijanje da prizna poraz sprečiti predaju vlasti, ali je poručio da se time “šalje užasna poruka o zemlji”.\nIzborni štab aktuelnog predsednika podneo je tužbe u nizu država, ali za sada bez mnogo uspeha – sudija u Arizoni u četvrtak je odbacio tužbu republikanaca kojom se od zvaničnika tražilo da zaustave potvrdu Bajdenove pobede u toj državi.\nTrampov advokat Rudi Ðulijani je na konferenciji za novinare u četvrtak rekao da planira da podnese još tužbi i optužio demokrate za “nacionalnu zaveru” za manipulisanje glasovima, ali je priznao da nema dokaze.\nRepublikanska članica odbora Monika Palmer je potvrdila agenciji Rojters da ju je Tramp zvao posle potvrde rezultata.\nBajdenova kampanja saopštila je da su tužbe pravno neosnovane. Nekoliko uglednih advokatskih kompaniija odlučilo je da se povuče iz pravnih postupaka, zbog čega napore Trampove kampanje sada predvodi Ðulijani.\n“Pretnje su simptom dubljeg problema u našoj državi i zemlji – stalnog i sistematskog podrivanja međusobnog i poverenja u naš demokratski proces”, navela je Hobs u saopštenju.\nIZVOR: B92 I FOTO: NPR.ORG\nTags: Donald TrumpJoe Bidengeorgiaizborni stabpobeda na izborimarucno brojanje glasovazvanicnicipredaja vlasti


September 15, 2021 September 15, 2021 adminR\nTelematska platforma Geotab proširila je svoju ponudu uključivanjem podataka iz rashladnog transporta u realnom vremenu. Rešenje „Cold Chain“ objedinjuje podatke iz različitih sistema hlađenja na jednoj platformi.\nAachen Geotab, provajder IoT-a i umreženih transportnih rešenja, predstavio je novo rešenje pod nazivom “Cold Chain” koje bi trebalo da omogući besprekorno praćenje rashladnog transporta sa daljine. U zavisnosti od marke i modela, podaci iz različitih sistema za hlađenje treba da budu snimljeni i objedinjeni na jednom mestu, platformi MiGeotab.\nGeotab vidi veliki potencijal za daljinsko upravljanje hladnjačama, posebno na nemačkom tržištu, jer Nemačka ima najveće tržište prikolica u celoj Evropi sa učešćem od 20 procenata, a mnoga prevezena roba je visoko osetljiva na temperaturne fluktuacije.\nPrema podacima kompanije, Geotabov dodatak “Cold Chain” namenjen je različitim kategorijama vozila, od poluprikolica do malih kombija. Nadzor temperature razvijen je ne samo u pozadini isporuke na poslednjoj milji, gde se radi o distribuciji robe krajnjem kupcu. Dvosmerni prenos podataka između kontrolnog centra i pojedinačnih rashladnih jedinica takođe omogućava ne samo pregled podataka, već i, u zavisnosti od proizvođača, podešavanje zadatih vrednosti tokom vožnje.\nKontrola temperature i nadzor rashladnih vozila sada su dostupni kupcima na Geotab Marketplace-u.\nNovi propisi o zimskim gumama na snazi su u Francuskoj od novembra


Vlaović: Rešen decenijski problem vlasničke strukture "Dnevnika" - Sindikat novinara Srbije\nVlaović: Rešen decenijski problem vlasničke strukture "Dnevnika"\n„Problem vlasničke strukture ‘Dnevnika’, koji je postao poznat odlaskom nemačke firme WAZ i koji traje već deset godina, rešen je tako što ga je kupila 'Novosadska TV'“, rekao je Udruženju novinara Srbije (UNS) generalni direktor „Dnevnik Vojvodina presa“ Dušan Vlaović.\nVlaović UNS-u nije rekao od koga je vlasnica Novosadske TV Aleksandra Martinović kupila udeo u „Dnevnik Vojvodina presu“, izdavaču „Dnevnika“, da li od WAZ-a ili od biznismena Miroslava Bogićevića, koji je ranije izjavio da ga je tadašnji predsednik Srbije Boris Tadić 2011. godine molio da kupi WAZ-ove udele u „Politici“, „Večernjim novostima“ i „Dnevniku“.\nVlaović nije kazao ni koliko je "Novosadska TV" platila za udeo u firmi koja izdaje "Dnevnik".\nAleksandra Martinović, osim „Novosadske TV“ d.o.o, vlasnica je i firme „Srbija danas“, izdavača portala Srbija danas. Ni u jednoj od ove dve redakcije UNS-u nisu želeli da daju kontakt Aleksandre Martinović.\nPodsetimo, vlasnici firme „Dnevnik Vojvodina pres“ bili su nemačka firma „Mediengruppe Balkan GMBH“, čiji je osnivač WAZ, sa udelom od 55% i firma „Dnevnik AD“ sa udelom od 45%. Firma „Mediengruppe Balkan GMBH“ je, kako je Vlaović rekao UNS-u, tri godine u stečaju.\nTadašnji potpredsednik Vlade Srbije Aleksandar Vučić izjavio je 2012. godine da iza kupovine 50 odsto vlasništva u „Politici“ stoji vlasnik firme „Farmakom“ Miroslav Bogićević, koji je to učinio kao uslugu Demokratskoj stranci (DS). Vučić je tada ocenio da je prodaja „Politike“, „Novosti“ i novosadskog „Dnevnika“ "komplikovana operacija" sprovedena da bi neko imao medijsku kontrolu.\nBiznismen Miroslav Bogićević je u intervjuu za „Ekspres“ 2016. godine rekao da ga je Boris Tadić „molio da kupi WAZ-ove udele u ‘Politici’, ’Novostima’ i ’Dnevniku’“ jer je „imao problem sa Angelom Merkel koja nije htela da potpiše Sporazum o stabilizaciji i pridruživanju, dok god WAZ ne izađe iz Srbije“.\nFirma „Dnevnik AD“, koja je manjinski vlasnik novosadskog lista, prešla je u vlasništvo zaposlenih nakon što je 2016. godine država donela odluku o raspodeli akcija zaposlenima bez naknade. Inače, do privatizacije 2003. godine, list „Dnevnik“ bio je javno glasilo u vlasništvu Skupštine AP Vojvodine.\nList „Dnevnik“ u 2016. godini imao je problem sa imenovanjem urednika, a u prošloj godini i sa blokadom računa.\nNaime, 2016. godine „Dnevnik AD“ imenovao je novog urednika lista „Dnevnik“, dok je većinski vlasnik „Dnevnik Vojvodina pres“ osporio ovaj izbor, o čemu je UNS ranije pisao.\nOsim problema sa izborom urednika, račun „Dnevnik Vojvodina presa“ od prošle godine bio je blokiran na iznos od 190.503.721,79 dinara, što je UNS-u ranije potvrdio Vlaović, zbog duga koje je ovo preduzeće imalo prema štampariji „Politika“.\nKako je on ranije rekao UNS-u, dug je nastao kada je pokrajinska Vlada 2013. godine, iako je postojala odluka Skupštine, prestala „Dnevniku“ da isplaćuje pet miliona dinara mesečno, novac koji je bio korišćen za štampu.\n„Zajednički vlasnik 'Dnevnika' i 'Politike' Miroslav Bogićević tada je tražio da iz štamparije ’Forum’, gde je štampan list, pređemo u njegovu, 'Politikinu' štampariju, uz tvrdnju da će on to sve platiti za prvih godinu dana. Od toga nije bilo ništa“, rekao je UNS-u tada Vlaović i dodao da je „najstariji list osim ’Politike’, pred gašenjem“.


Odlagač za stvari za ispod kreveta - Idealno.rs\nPočetna / Modni dodaci / Dodaci za odeću i obuću / Nega odeće / obuće / Odlagač za stvari za ispod kreveta\nPonuda prodavnice eKupi za proizvod Odlagač za stvari za ispod kreveta. Ispravnost cene i podataka proveri na internet stranici prodavnice.\nTorba za odela Parisun\nProizvođač ZA ODLAGANJE\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Odlagač za stvari za ispod kreveta i izberi najbolju. Nega odeće / obuće iz kategorije Dodaci za odeću i obuću je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Odlagač za stvari za ispod kreveta i vidi da li ti odgovara ili pogledaj druge proizvode brenda ZA ODLAGANJE. Opis i tehnički podaci proizvoda Odlagač za stvari za ispod kreveta se mogu razlikovati od onih u internet prodavnici u kojoj obavljaš kupovinu. Odlagač za stvari za ispod kreveta je dostupan u prodavnici eKupi po ceni, koja je navedena pored svakog prodavca u meniju "Prodavnice".\nGarantne uslove za Odlagač za stvari za ispod kreveta proveri u prodavnici u kojoj nameravaš da obaviš kupovinu. Slika za Odlagač za stvari za ispod kreveta je simbolična, zato se pre kupovine u prodavnici uveri da je proizvod isti.


Za avione i rakete: Ruski naučnici stvorili materijal otporan na temperaturu od preko 4.000 stepeni - Telegraf.rs\n22/05/20 | 09:32 ≫ 09:53\nZa avione i rakete: Ruski naučnici stvorili materijal otporan na temperaturu od preko 4.000 stepeni\nPlanirano je istraživanje tokom koga će se karbonitrid hafnijum rastopiti laserom uz istovremeno merenje termofizičkih svojstava\nNaučnici koji se bave ispitivanjem materijala, sa Nacionalnog univerziteta za nauku i tehnologiju "Misis", stvorili su nesagoriv keramički materijal karbonitrid hafnijum, koji može da izdrži temperaturu od 4.200 stepeni Celzijusa.\nNakon okončanja pandemije virusa korona, naučnici planiraju da sprovedu eksperiment koji će utvrditi tačku topljenja novog materijala. Njihovo istraživanje objavljeno je u časopisu Ceramics International.\nDo sada je karbid tantal-hafnijuma sa temperaturom topljenja 3.990 stepeni bio najteže sagorivo jedinjenje koje je stvorio čovek. Na ideju za stvaranje teško topljivog materijala naučnike Univerziteta "Misis" podstaklo je istraživanje američkih kolega 2015. godine, u kojem su uz pomoć računarske simulacije bila predviđena izuzetna temperaturna svojstva i velika tvrdoća kompozitnog jedinjenja hafnijuma, ugljenika i azota. Prema proračunima istraživača iz Sjedinjenih Država, ova supstanca bi trebalo da izdrži temperaturu od 4.200 stepeni i karakteriše je visoka toplotna provodljivost i otpornost na oksidaciju.\n- Za dobijanje novog materijala korišćen je trostruki sistem hafnijum-ugljenik-azot. Koristeći sintezu visokih temperatura dobili smo supstancu karbonitrid hafnijuma, to jest, hafnijum (IV) karbid zasićen azotom - rekao je za RT autor rada, direktor naučno-istraživačkog centra za strukturne i keramičke nanomaterijale "Misis" Dmitrij Moskovskih.\nZatim su naučnici uporedili topljivost dva materijala: početnog hafnijum (IV) karbida (topi se na 3.990 stepeni) i dobijenog karbonitrid hafnijuma. Uz pomoć akumulatora i molibdenskih elektroda istovremeno su grejali dva materijala u dubokom vakuumu. Kao rezultat toga, karbid se rastopio, a karbonitrid je ostao nepromenjen.\nMeđutim, u ovom trenutku, naučnici ističu da nisu mogli da utvrde konkretnu temperaturu topljenja novog materijala iznad 4.000 stepeni. Da bi uočili sva svojstva novog materijala koja su predviđena računarskom simulacijom, naučnici moraju da sprovedu dodatne eksperimente. Zbog toga je, prema rečima Dmitrija Moskovskih, zaključen sporazum sa Institutom za visoke temperature Ruske akademije nauka o pirometrijskoj analizi, koja je odložena zbog pandemije virusa Covid 19.\nNakon ukidanja ograničenja, planirano je istraživanje tokom koga će se karbonitrid hafnijum rastopiti laserom uz istovremeno merenje termofizičkih svojstava, uključujući tačku topljenja, prenosi Sputnik.\nPrema mišljenju naučnika, razvoj ovakvih visokotemperaturnih materijala biće potreban u stvaranju vazduhoplovne, raketno-svemirske i specijalne vojne opreme.\nSa hipersoničnim brzinama i pri prolasku kroz Zemljinu atmosferu, motori, krila i prednji delovi aviona rade na temperaturama iznad 2.000 stepeni i moraju biti zaštićeni od uticaja spoljne sredine. Takvi uređaji koriste keramičku termičku zaštitu uz upotrebu najizdržljivijih i teško topljivih materijala.


Početak/Hronika/U Nišu „isparilo“ još 265 tona neocarinjenih sanitarija\nNastavljajući kontrolu javnih carinskih skladišta u Nišu carinici su 13. novembra 2018. godine otkrili još jedno, u kojem nedostaje neocarinjena roba vredna gotovo 190.000 dolara, čime je država oštećena za preko devet miliona dinara neplaćenih dažbina, saopštila je Uprava carine.\nPodsetimo da iako se prostor gde se roba smešta naziva “javno carinsko skladište“, njime ne upravlja carinska služba, niti u njima carinici obezbeđuju robu, već su zaduženi za njihove redovne i vanredne kontrole sve dok se carinski postupak nad robom ne okonča.\n„Za poslednjih deset dana ovo je četvrto skladište u Nišu u kome su otkrivene zloupotrebe. Vanredna carinska kontrola ustanovila je da su držaoci sva četiri sporna skladišta supružnici iz tog grada, kao i da je roba koja nedostaje bila namenjena istom uvozniku iz Niša“, ističe se u saopštenju.\nPored toga, u skladištu je pronađeno i preko 3.000 neprijavljenih umivaonika, čučavaca i wc šolja.\nNa sreću, držaoci skladišta su u obavezi da prilikom njihovog otvaranja polože bankarsku garanciju iz koje je moguće naplatiti štetu. Nakon što izmire sve obaveze prema državi i plate uvozne dažbine (carinu, PDV i akcize) na robu koja nedostaje na stanju, držaoci će odgovarati i zbog zloupotrebe robe pre okončanja carinskog postupka, dodaju u Upravi carine.\njavno carinsko skladište neocarinjena roba sanitarija Uprava carine\nSpecijalni popusti uz LOYALITY KARTICU i mogućnost odloženog plaćanja u Salonu kupatila Aqua Casa\nIzaberite KVALITETNO I PREFINJENO – Salon kupatila AQUA CASA\nNajveći izbor baterija, slavina i galanterije renomiranih proizvođača u AQUA CASI


O nama - AKUD Univerziteta u Beogradu "Branko Krsmanović"\nAkademsko kulturno umetničko društvo Univerziteta u Beogradu “Branko Krsmanović” osnovano je 1945. godine i danas ga čine četiri ansambla –\nAkademski hor “Obilić”,\nAnsambl narodnih igara i pesama i\n– u kojima se okupljaju studenti kako bi svoje talente i umetničke afinitete iskazali kroz pesmu, igru, sviranje i glumu.\nDva, od naša četiri ansambla, imaju tradiciju dužu od jednog veka i od svojih početaka do danas nizali su samo uspehe i nagrade, kako na domaćim scenama, tako i insotranim. Osnivanjem Akademsko kulutrno umetničkog društva “Branko Krsmanović” i osnivanjem četiri nova ansambla, Ansambla narodnih igara i pesama, Ansambla narodne muzike i džez i simfonijskog orkestra, na srpskoj kulturnoj sceni postavljaju se visoki umetnički zahtevi i kriterijumi.\nNi jedno Akademsko kulturno umetničko društvo do dana današnjeg, nije imalo toliko aktivnosti i nije bilo prisutno na gotovo svim scenama prestonice, ali i zemlje. Redovnim priređivanjem koncerata, predstava, nastupa i manifestacija AKUD je doprineo razvoju kulturnog života Srbije, ali i na najvišem umetničkom nivou prezentovao srpsku muzičku i umetničku tradiciju, o čemu svedoče i brojne nagrade i priznanja.\nAnsambli su od osnivanja do danas, nastupali na svim kontinentima, u svim većim gradovima sveta, na svim većim muzičkim i pozorišnim scenama, ali i na gotovo svim značajnijim festivalima i takmičenjima, gde su gotovo uvek dobijali prve i specijalne nagrade.\nDanas, naše Društvo broji preko 600 članova, studenata Univerziteta u Beogradu koji gaje ljubav prema umetnosti i predstavljaju svojevrsan korak kulture i spoj modernih tokova i tradicije


Nemiri u Južnoj Africi: Broj žrtava raste posle odlaska bivšeg predsednika u zatvor, zapaljeni i opljačkani brojni tržni centri : Južne vesti\nNemiri u Južnoj Africi: Broj žrtava raste posle odlaska bivšeg predsednika u zatvor, zapaljeni i opljačkani brojni tržni centri\n11:58, 14. 7. 2021.\nPljačke prodavnica koje policija ne može da kontroliše\nBroj nastradalih u Južnoj Africi prešao je 72 posle protesta i nasilja pristalica bivšeg predsednika Džejkoba Zume koji je osuđen na 15 meseci zatvora jer je odbio da sarađuje u istrazi o korupciji.\nPoginulo je i 10 ljudi u stampedu posle pucnjave u ponedeljak uveče u tržnom centru u Sovetu.\nBBC je zabeležio scenu u kojoj majka baca bebu iz zapaljene zgrade u Durbanu.\nVojska je izašla na ulice kako bi pomogla policiji koja je na ulicama neprestano od početka prošle nedelje.\nPolicija je saopštila da je do sada identifikovala 12 ljudi koji koji su osumnjičeni za izazivanje nereda i da je ukupno uhapšeno 1.234 ljudi.\nPredsednik Siril Ramafosa situaciju je opisao kao najnasilniju u Južnoj Africi u proteklih trideseg godina, pre kraja arapthejda - podmeću se požari, blokiraju se autoputevi i pljačkaju prodavnice i magacini u gradovima u pokrajini Kvazulu-Natal i provinici Gauteng.\nMinistri su upozorili da ukoliko se pljačkanje nastavi, postoji rizik da će određene oblasti uskoro ostati bez zaliha hrana, ali su odlučili da ne uvode vanredno stanje.\nŠta se dogodilo sa bebom?\nDete su uspeli da uhvate ljudi koji su pomagali zarobljenima u stambenom bloku u centru Durbana koji je zapaljen.\nMerdevine su korišćene kako bi stanari bezbedno napustili zgradu\nOni koji su pljačkali radnje u prizemlju zgrade u ulici Smit, zapalili su je i time ugrozili živote onih koji žive u višim spratovima.\nNomsa Maseko, novinarka BBC-ja, kaže da su po spasavanju bebe, prolaznici i komšije našli merdevine kako bi pomogli ostalima, među kojima je bilo i dece, da bezbedno izađu iz zgrade.\nPosle 20 minuta majka je ponovo bila sa bebom, ali je bila emotivna i jako uznemirena da bi govorila za medije.\nVatrogasne ekipe stigle su 20 minuta kasnije i pomogle da se požar ugasi.\nPolicajac pokušava da spreči masu u pljačkanju prodavnice u Sovetu, naselju u Johanesburgu\nViše od 200 tržnih centara opljačkano je u ponedeljak popodne, rekao je Busisve Mavuso, izvršni direktor Biznis lideršipa u Južnoj Africi.\nUništeno je nekoliko tržnih centara u Sovetu, naselju u Johanesburgu u kojem je živeo i bivši južnoafrički predsednik Nelson Mandela, opljačkani su bankomati, restorani, prodavnice alkoholnih pića i odeće.\nMnogi vlasnici radnji sami su se organizovali kako bi odvratili pljačkaše\nU Kvazulu-Natal, gde je ukradena i stoka, hapšenja se nastavljaju, a sirene Hitne pomoći se neprestano čuju, prenosi portal TajmsLajv.\nAnaliza: Ko izaziva nerede?\nFaruk Kotia, BBC Njuz\nIncijalna kapisla za izbijanje nereda bilo je hapšenje bivšeg predsenika Džejkoba Zume.\nNjegove pristalice blokirale su glavne puteve, zahtevajući da puste na slobodu njihovog političkog heroja.\nNiska primanja i nezaposlenost, koji su rekordno visoki - 32,6 odsto među radnom snagom i još veći od 46,3 odsto među mladima - smatraju se tempiranim bombama.\nMnogi Južnoafrikanci uznemireni su zbog nereda u Kvazulu-Natal i Gautengu.\nSmatraju da naslednik njihovog predsednika, Siril Ramafosa nije uspeo da pruži odlučno vođstvo - bilo da smiri bes zbog Zuminog zatvaranja ili da uveri narod da će osigurati mir.\nRamafosa je optužen da je kasno rasporedio trupe - samo 2.500 u poređenju sa 70.000 koje je rasporedio tokom uvođenja karantina kako bi se zaustavilo širenje Kovida-19 prošle godine.\nOko raspoređivanja ne postoji saglasnost - iz opozicione stranke Borci za ekonomsku slobodu (EFF) kažu da se tome protive i da je rešenje u političkoj intervenciji i dogovoru s narodom.\nMnogi stanovnici naselja u kojima se dešavaju nemiri, ostali su kod kuće, a neki su formirali odbrambene odrede, kako ih nazivaju lokalni mediji, kako bi zaštitili četvrti u kojima žive od pljački i požara.\nNema sumnje da hapšenje najveći bezbedonosni izazov s kojim se Ramafosa suočio od kako je postao predsednik 2018. godine, nasledivši Zumu.\nTo je dovelo do najveće privredne krize, koju je već pokrenula pandemija.\nZašto je Zuma u zatvoru?\nProšlog meseca osuđen je zbog nepoštovanja suda, jer tokom predsedničkog mandata nije prisustvovao istrazi o korupciji.\nBivši 79-godišnji predsednik koji odbija optužbe zbog korupcije, osuđen je na 15 meseci zatvora.\nPredao se policiji u sredu.\nNada se da će ustavni sud zemlje ukinuti ili smanjiti kaznu.\nMeđutim, pravni stručnjaci kažu da su njegove šanse za to male.\nSprovode se istrage kako bi se ustanovilo ko inicira nerede na ulicama\nBeki Sele ministar policije rekao je da nikakva nesreća ili lični problemi ne daju nikome za pravo da pljačka, vandalizuje i krši zakon.\nTakođe je otkrio i da policija radi na tome da ustanovi ko podstiče nasilje na ulicama.\nJavlja se i zabrinutost i zbog lažnih vesti na društvenim mrežama koje podstiču nemire, a istraga je u toku zbog tvitova Duduzile Zuma-Sambudle, Zumine ćerke.\nMinistarka za bezbednosti Ajanda Dlodlo rekla je da su zvaničnici „zauzeti razvrstavanjem činjenica od fikcije" pošto su dobili informacije da su bivši agenti bezbednosti povezani sa Zumom podsticali na nasilje.


pink.rs | SUPERLIGA SRBIJE: Partizan posle preokreta pobedio u Lučanima! (VIDEO)\nFudbaleri Partizana pobedili su danas posle preokreta u Lučanima Mladost sa 2:1, u utakmici 23. kola Super lige Srbije.\nMladost je povela u 70. minutu golom Predraga Pavlovića, a Partizan je izjednačio golom Marka Jevtovića u 86. minutu. Pobedu aktuelnom šampionu Srbije doneo je Miloš Šatara autogolom u 89. minutu.\nPartizan je prekinuo niz od tri utakmice bez pobede u prvenstvu i zauzima drugo mesto na tabeli sa 51 bodom, devet manje od vodeće Crvene zvezde. Mladost zauzima deveto mesto na tabeli sa 30 bodova.\nU prvom poluvremenu nije bilo pravih šansi, a ekipe su uglavnom pokušavale sa distance. Partizan je prvi pokušaj imao u četvrtom minutu kada je šutirao Sejduba Suma, ali je lopta otišla pored stative. Posle toga pokušali su domaći preko Pavlovića, ali je Danilo Pantić blokirao šut i poslao loptu u korner. Posle toga crno-beli su imali loptu i pritiskali, ali nisu uspeli da naprave ozbiljniju šansu.\nU završnici prvog poluvremena pokušali su debitant u timu Partizana Armin Djerlek i Djordje Ivanović, ali nisu uspeli da zatresu mrežu domaćih.\nDrugo poluvreme počelo je pokušajima Partizana, preko Marka Jevtovića, Leandrea Tavambe i Pantića, ali oni nisu ozbiljnije ugrozili gol Dragana Rosića.\nMladost je povela posle prve prave prilike, u 70. minutu posle greške golmana Partizana Vladimira Stojkovića. On je istrčao izvan šesnaesterca u pokušaju da glavom izbije loptu, koja je došla do Pavlovića a on je sa oko 18 metara poslao u praznu mrežu.\nPartizan je izjednačio u 86. minutu golom Jevtovića, posle dobrog dodavanja Nemanje Miletića. Tri minuta kasnije pobedu Partizanu doneo je autogolom Šatara, koji je pokušao da izbaci loptu posle dobrog centaršuta Miroslava Vulićevića sa desne strane.\nMladost je utakmicu završila sa devetoricom igrača, pošto su po drugi žuti karton dobili prvo Janko Tumbasević u 84. a zatim i Petar Jovanović u 88. minutu.\nPartizan bolji od Mladosti u borbi za Evropu\nZvezda posle preokreta pobedila Vojvodinu u Novom Sadu\nPartizan preboleo Mančester! Crno - beli savladali Inđiju rezultatom 3:0!\nZemun pobedio Rad u gradskom derbiju


UIO BiH pozvala špeditere na razgovor, nema potrebe za blokadom - Klix.ba\nZajednički sastanak UIO BiH pozvala špeditere na razgovor, nema potrebe za blokadom\n8.8.2019. u 10:51\nUIO BiH GP Rača\nIz Uprave za indirektno oporezivanje (UIO) Bosne i Hercegovine ponovili su danas da nema razloga za najavljenju blokadu rada u Carinskoj ispostavi Bijeljina, jer su pozvali na sastanak špeditere i saslušat će sve njihove primjedbe potvrdio je Feni načelnik Odjeljenja za komunikacije i međunarodnu saradnju u UIO BiH Ratko Kovačević.\n"Stoga smatramo da nema potrebe za najavljenom blokadom rada u Carinskoj ispostavi Bijeljina", naglasio je Kovačević.\nU cilju transparentnosti cijelog procesa, a prije donošenja bilo kakve odluke vezano za lokaciju Carinske ispostave Bijeljina bit će, ukazuje, saslušani i zahtjevi špediterskih kuća trenutno lociranih kod graničnog prijelaza Rača, kao i samih prijevoznika.\nPutnički saobraćaj na Rači odvijat će se neometano, ističu iz 18 špediterskih kuća na tom prijelazu koje su najavile protest. U pismu koje je upućeno i UIO BiH, Vladi Republike Srpske i resornom ministarstvu, Vijeću ministara i Ombudsmanu za ljudska prava, špediteri tvrde da neće uvažiti odlaganje traženog sastanka s čelnicima UIO, zbog, kako su naveli, njihovih godišnjih odmora. Protest špeditera podržani su i iz Udruženja prijevoznika RS, čiji predsjednik Nikola Grbić je rekao da bi, ako ne bude sastanka i dogovora s nadležnim u UIO i na nivou BiH, blokada mogla biti produžena i do naredne sedmice ili sve do postizanja dogovora o odbacivanju ideje o izmještanju terminala.\n"Zbog tih razloga su opći higijenski i radni uslovi na postojećem Carinskom terminalu Bijeljina i danas izuzetno loši", pojasnio je Kovačević.


Pokrenut postupak protiv EPS Distribucije | Kamatica\nPočetna > vest > Pokrenut postupak protiv EPS Distribucije\nPokrenut postupak protiv EPS Distribucije\nTekst objavljen: 10.08.2016 13:59\nDanas je pokrenut postupak ispitivanja povrede konkurencije protiv Operatora distributivnog sistema EPS Distribucija d.o.o. Beograd, saopštila je Komisija za zaštitu konkurencije.\nKomisija je postupak pokrenula na osnovu dobijene inicijative, u kojoj je navedeno da EPS Distribucija diskriminiše komercijalne snabdevače električnom energijom.\nPrema inicijativi, to čini stavljanjem u povoljniji položaj društva Elektroprivreda Srbije JP Beograd – EPS Snabdevanje, prilikom ugovaranja pristupa sistemu za distribuciju električne energije.\nPodnosilac je u inicijativi naveo da društvo EPS Distribucija zaključuje tipske ugovore o pristupu sistemu za distribuciju električne energije, kojima je predviđena obaveza da svi komercijalni snabdevači, prilikom ugovaranja pristupa sistemu, deponuju sredstava namenskog depozita, kao obezbeđenje plaćanja računa na ime usluge pristupa sistemu.\nPrema navodima iz inicijative, ovakva obaveza nije predviđena jedino za društvo EPS Snabdevanje, čak ni u situaciji kada ovo društvo obavlja delatnost komercijalnog snabdevanja.\nNa ovaj način, prema mišljenju podnosioca inicijative, svim komercijalnim snabdevačima električnom energijom, osim EPS Snabdevanju, zadržavaju se značajna obrtna novčana sredstva.\nTime se EPS Snabdevanje, ukazuje se u inicijativi, stavlja u povoljniji položaj u odnosu na ostale učesnike na istom relevantnom tržištu, dok EPS Distribucija, kao jedini operator distributivnog sistema električne energije u Srbiji, zloupotrebljava dominantan položaj.\nU dopuni podnete inicijative, navodi se u saopštenju,“Komisiji je ukazano i na drugi vid eventualne diskriminacije komercijalnih snabdevača električnom energijom od strane društva EPS Distribucija”.\nNavedeno je da je jedna od obaveza EPS Distribucije, a prema Ugovoru o pristupu distributivnom sistemu, akvizicija podataka sa mernih uređaja i dostavljanje tih podataka snabdevačima.\nPrema navodima iz dopune inicijative, podnosiocu inicijative, kao komercijalnom snabdevaču električnom energijom, očitano stanje se dostavlja sa zakašnjenjem od 15 dana, što izaziva probleme u radu komercijalnih snabdevača.\nU cilju ispitivanja osnovanosti inicijative i ispunjenosti zakonskih uslova za eventualno pokretanje postupka po službenoj dužnosti radi ispitivanja povrede konkurencije, Komisija je prikupila podatke, informacije i dokumente od svih relevantnih subjekata.\nKomisija je, pri tome, utvrdila da su navodi izneti u inicijativi osnovani, pa je “pretpostavila postojanje povrede konkurencije koja za cilj ili posledicu ima ili može imati značajno ograničavanje, narušavanje ili sprečavanje konkurencije”.\neps snabdevanje EPS Distribucija EPS


Informisani lakše dišemo - Užicka Republika Press\nInformisani lakše dišemo\nKoliko i šta uopšte svaki pojedinac zna o vazduhu, a kolika je njegova svest o zagađenju vazduha? Da li smo spremni da menjamo loše navike kada pročitamo ili čujemo koje su posledice neodgovornog ponašanja prema prirodi? Da li kaznena politika može da “rastera” zagađeni vazduh u Užicu koji je među tri najzagađenija grada u Srbiji? Koliko su odgovorni “neodgovorni” prema vazduhu koji svi udišemo? Koliko su običnom građaninu razumljive informacije nadležnih institucija o zagađenju vazduha koje plasiraju mediji?\nOvo su samo neka od pitanja na koja želimo da dobijemo odgovore od svih vas koji svesno ili nesvesno zagađujemo vazduh.\nAko ste se već na početku teksta zapitali i pokušali da date odgovore verujemo da smo na dobrom putu na napravimo zajednički pomak i pročistimo pluća svih Užičana.\nTeoretski govoreći vazduh je smesa gasova koja čini atmosferu. Sastoji se iz približno 4/5 azota, 1/5 kiseonika i malih količina plemenitih gasova: ugljen dioksida, vodonika, ozona, vodene pare i raznih nečistoća.\nČist vazduh je osnov za zdravlje i život ljudi, a problem nastaje kada se ovaj odnos poremeti.\nZagađenje vazduha podrazumeva prisustvo hemikalija, čestica ili bioloških materijala koji nanose štetu ili izazivaju nelagodnost kod čoveka i drugih živih bića, odnosno koji ugrožavaju prirodnu sredinu u atmosferi.\nNajčešće zagađujuće materije su ugljen-monoksid (CO), sumpor-dioksid (SO2), azot-dioksid (NO2), mikro čestice čađi. Specifične zagađujuće materije vazduha su i olovo, kadmijum, mangan, arsen, nikl, hrom, cink i drugi teški metali i organske supstance koji nastaju kao rezultat različitih aktivnosti.\nPrema podacima Svetske zdravstvene organizacije procena je da je zagađenje vazduha u našoj zemlji uzrok smrti oko 5 400 ljudi godišnje.\nZdravstveni radnici prepoznaju da je u ambulantama tokom sezone grejanja povećan broj obolelih od respiratornih oboljenja zbog lošeg kvaliteta vazduha, ali i da je sve više srčanih oboljenja i moždanih udara.\nGasovi i mikroskopske čestice čađi i prašine koji se oslobađaju u Zemljinu atmosferu uzrokuju zagađenje vazduha što se često dešava kao posledica čovekovih aktivnosti. Iako su saobraćaj i industrija osnovni izvori zagađenja vazduha tokom sezone loženja fosilnih goriva beleži se najveće zagađenje.\nPraktično govoreći, u pojedinim gradovima u Srbiji među kojima je Užice visoko rangirano, u periodu grejne sezone vazduh koji je gas bez boje, mirisa i ukusa, demantuje ovu hemijsku definiciju.\nUpravo iz tog razloga meštani Užica, ali i Pančeva i Bora, kao i pojedinih delova Beograda, ukoliko bi striktno pratili savete Svetske zdravstvene organizacije o Indeksu kvaliteta vazduha celu grejnu sezonu morali bi da provedu u kući.\nIndividualna briga pojedinca za zagađenje vazduha je neizbežna i važna, ali o vazduhu kao javnom dobru neophodno je sistemsko razmišljanje.\nU teoriji to bi trebalo da znači da su pojedinci i pravna lica upoznati sa lokalnim staretegijama i propisima u oblasti zaštite vazduha i da ih se pridržavaju u najvećoj meri, kao i sa kaznenom politikom u ovoj sferi.\nSa druge strane, nadležne institucije bi sprovodeći zakone u pogledu merenja koncentracije i emisija štetnih materija u vazduhu od naplate kazni za one koji prelaze dozvoljene granice, prikupljena sredstva po tom osnovu trebalo da ulože u energetsku efikasnost i obnovljive izvore energije.\nAli, da se vratimo u realnost. Teorija je jedno, a dobra praksa nešto još uvek daleko u Srbiji, u Užicu.\nIstina je da su razvijena društva koja insistiraju na zdravom životu miljama udaljena od nas.\nČinjenice govore da su dotle stigli jer je njihovo stanovništvo svojim aktivizmom i svesnošću da čist vazduh najviše zavisi od pojednica, teralo državne institucije na strožije propise i standarde i odgovornije planiranje energetske budućnosti zemlje.\nZato, već danas kada pogledate kroz prozor zapitajte se šta je to što JA meštanin Užica mogu da učinim da moja porodica, komšije i prijatelji već sutra dišu čistiji vazduh.\nNeka prvi korak bude provera grejnih tela koja koristite i čišćenje dimnjaka, ako to već niste učinili pre potpaljivanja. Svakako naredni je da ni pod razno vreo pepeo ne prosipate u kontejnere, već u namenske posude, ali tek kada se ohladi. Time čuvate vazduh, ali i postavljene posude koje i sami plaćate kroz račune za iznošenje smeća.\nI zar se već sada ne osećate korisnijim građanima?!.\nTokom dugih zimskih dana, napravite novi korak. Kalkulišite kako da za narednu sezonu ranije nabavite ogrev, ali i kako da ušuškate svoj stambeni prostor i počnete da koristite pelet ili gas.\nSamo razmišljanje tera nas da menjamo navike i činimo velike korake ka naprednim društvima.


Vreme 1467 - Kragujevac: Ja, penzioner\nČinjenica je da u društvu postoji konsenzus da je ideja sa nošenjem makete vešala na protestima "1 od 5 miliona" veoma glupa. Ali je isto tako činjenica da se gotovo cela pravosudna struka (osim onog koji je pisao optužne predloge) slaže da u tome nema krivičnog dela. Naravno, nismo blesavi i znamo šta priželjkuje onaj ko na protest donese cev od vodokotlića i kanapče da mu glume vešala. Ali šta se događa kad umesto jedne tako "blanko" makete, na kojoj bi mogao da visi bilo ko, čovek donese maketu sa sve obešenjakom, pa još – samim sobom?\nUradio je to, u subotu 9. februara, Slobodan Stefanović Krklja (66). Na protest "1 od 5 miliona" u Kragujevcu doneo je maketu vešala napravljenu od drvenih letvi. Na jednoj strani letve pisalo je: "Vučiću, vrći pare il’ se besim". Sa letve je visio "čovečuljak" od stiropora na kom je pisalo "Ja penzioner". Nije se protestna kolona još ni razišla, a Stefanoviću su prišle osobe iz crvenog pežoa i zamolile ga da pođe sa njima. Ispostavilo se da je uhapšen. Sproveden je u policijsku stanicu u Ulici Svetozara Markovića gde su ubrzo došli njegov sin, advokat i nekoliko ljudi iz organizacije kragujevačkog protesta. Iako je rekao da je policija prema njemu postupala vrlo korektno, doživeo je jednu neprijatnost. "Kada smo stigli u policijsku stanicu, bilo ih je sedmoro-osmoro. Ništa me nisu ispitivali, čekali su da stigne dežurni tužilac. Nisu mi dozvolili da telefoniram, najstariji je rekao da imam advokata po službenoj dužnosti, što nisam hteo da prihvatim, pošto imam svog advokata", ispričao je za sajt Glas Šumadije.\nZa kragujevački portal Pressek rekao je: "Kad smo stigli u policijsku stanicu, počeo je da me hvata bes. Zašto da me hapse? Da li sam nekoga napao, da li sam nekoga uvredio, da li sam nekome rekao ružnu reč. Nisam. Onda sam osetio da mi je pritisak poprilično visok, da ‘divlja’, a policajci su odmah pozvali Hitnu pomoć."\nStefanoviću je tokom saslušanja pozlilo, pa je prebačen u kragujevački Urgentni centar. Zadržan je u bolnici zbog hipertenzije, pa je noć proveo pod budnim okom dvojice policajaca. U sedam ujutru narednog dana primio je obaveštenje da je pušten na slobodu bez obrazloženja i sa najavom da će "ovih dana da mu jave šta dalje". Tokom noći, na Tviteru su se sporadično javljale informacije da je Klinički centar opkoljen policijom, što je aktiviste "1 od 5 miliona" nateralo da odu tamo i slikaju ceo bolnički krug. Zatekli su jedno policijsko vozilo i policajce koji su im rekli da su tu zbog slučaja porodičnog nasilja koji se iste noći dogodio. Kragujevački novinar Miroslav Miletić, iritiran Tviter-panikom, digao se iz kreveta i uživo se uključio na Tviteru i Fejsbuku iz kruga bolnice: "S moje desne strane je ulaz u Klinički centar, nema policije. S moje leve strane je psihijatrija, na kojoj leži Krklja, zašto, ne znam, saznaćemo ujutru. A ne znam ni što sam ja ustajao da dolazim ovde i ko me terao", rekao je Miletić.\nPanika se stišala, a Slobodan Stefanović će se u subotu na narednom protestu obratiti svojim sugrađanima, kojima je poznat kao opozicionar od početka devedesetih, a kratko vreme bio je i odbornik u Skupštini Kragujevca. Zašto je poneo maketu vešala rekao je za Glas Šumadije: "Rešio sam da skrenem pažnju javnosti na muku koju imaju penzioneri. Naročito zbog mnogih mladih ljudi koji osuđuju penzionere koji, navodno, podržavaju ovu nakaradnu vlast. Da i ti mladi ljudi vide da nisu svi penzioneri bez mozga, da ima nas koji razmišljaju. Zatim, meni i supruzi je ovaj, mogu jedino da ga nazovem – zlikovac, oteo oko četiri hiljade evra. Na maketi je pisala samo istina: opljačkani penzioner, što i jesam; napravio sam figuru čoveka, na kome je pisalo – ja penzioner, da bi ovi, koji su uglavnom polupismeni, iz ove vladajuće stranke, znali o kome je reč; na dijagonali sam napisao – Vučiću, da bi se znalo kome se obraćam." U nekolicini intervjua koje je ovih dana dao za malobrojne preostale nezavisne medije u Kragujevcu, Stefanović je ispričao i da je bio učesnik devetomartovskih demonstracija, da devedesetih nije propustio nijedan protest u Kragujevcu, ali i da je podelio sudbinu brojnih Kragujevčana svoje generacije: mobilisan je i poslat na Vukovar.\nPoslednja politička hapšenja i privođenja u Kragujevcu događala su se u leto 2000. godine, kada je od juna do septembra privedeno ukupno oko 60 ljudi, među njima gotovo svi lideri lokalnih stranaka DOS-a i SPO-a, četvoro maloletnika i jedan čovek od 84 godine.


Mali: Srbija u potpunosti spremna da bude domaćin izložbe EXPO 2027\nBiznis Autor:Srna20. jun. 202216:38 > 17:292 komentara\nIzvor: FoNet/Beogradski sajam\nSrbija je u potpunosti spremna da bude domaćin međunarodne specijalizovane izložbe "Ekspo Beograd 2027", rekao je ministar finansija Srbije Siniša Mali povodom predstavljanja kandidature Beograda za organizaciju manifestacije "Ekspo Beograd 2027" u Međunarodnom birou za izložbe u Parizu.\nOn je istakao da bi to za Srbiju imalo ogroman politički, ekonomski, turistički, kulturni i sportski značaj, te da takvi događaji pružaju odličnu šansu za jačanje međunarodne saradnje.\n„Istovremeno, to je prilika za privlačenje investitora i za predstavljanje ekonomskih, turističkih, kulturnih, sportskih i drugih potencijala država učesnica“, naveo je Mali.\nOn je ocenio da se Srbija nebrojeno puta pokazala kao odličan domaćin i kao sposobna da organizuje velike, svetske, renomirane događaje, i tako će biti i ako Beograd bude izabran za domaćina Međunarodne specijalizovane izložbe 2027. godine.\nMali je podsetio da je predlog Srbije da izložba sa temom "Igra/j/ za čovečanstvo – sport i muzika za sve" bude održana u Beogradu od 15. maja do 15. avgusta 2027. godine, saopšteno je iz Ministarstva finansija Srbije.\nOn je napomeuo na neprocenjivo iskustvo koje je Srbija stekla na svjetskoj izložbi u Dubaiju, Ujedinjenim Arapskim Emiratima, na kojoj je predstavila svoje privredne i tehnološke potencijale, kreativne industrije, turističku ponudu, nauku, kulturu, umetnost, istoriju.\n"Srbija je ekonomski, kulturni, turistički, sportski centar ovog dela Evrope i organizacija manifestacije poput Specijalizovane izložbe bi to samo još jednom potvrdila", istakao je Mali.\nPrethodni specijalizovani "Ekspo" je održan u Astani 2017. godine, a naredni je planiran za 2023. godinu u Buenos Ajresu.\nEXPO 2027IzložbaSiniša MaliSrbija


poštovanje - Sputnjik Srbija\n10:37 14 Maj 2021\nRusija: Primirje na jugoistoku Ukrajine strogo poštovati\nRusija je pozvala da se primirje na jugoistoku Ukrajine strogo poštuje budući da je sve više primera kršenja režima prekida vatre.\nAmerički predsednik Donald Tramp smatra da je lider Severne Koreje Kim Džong Un „počeo da poštuje“ Ameriku.\nRuski predsednik Vladimir Putin našao je novog prijatelja i to u čoveku mira – papi Franji, piše portal Politiko.\nRjabkov: Rusija poštuje Trampa\nRusija poštuje predsednika SAD Donalda Trampa kao lidera jedne supersile, izjavio je zamenik ministra inostranih poslova Rusije Sergej Rjabkov.\nTramp o Kušneru: Džared odlično radi, imam poverenje u njega\nPredsednik SAD Donald Tramp izjavio je da u potpunosti veruje svom višem savetniku i zetu Džaredu Kušneru, koji je pod istragom Federalnog istražnog biroa (FBI) kao deo istrage o Rusiji.\nHezbolah u potpunosti poštuje prekid vatre u Siriji\nHezbolah u potpunosti poštuje prekid vatre u Siriji koji je postignut na pregovorima u Astani, izjavio je generalni sekretar tog libanskog pokreta Hasan Nasrula.\nRuski Centar ua primirje u Siriji čvrsto je naložio rukovodstvu sirijske vojske da poštuje sporazum o primirju, izjavio je neimenovani visokopostavljeni zvaničnik tog Centra.\nTramp veoma uvažava Putina i Merkelovu\nNovoizabrani predsednik SAD Donald Tramp se sa velikim poštovanjem odnosi prema predsedniku Rusije Vladimiru Putinu i nemačkoj kancelarki Angeli Merkel, izjavio je Trampov savetnik Antoni Skaramuči.\nOland odao poštu poginulim borcima u Drugom svetskom ratu\nFrancuski predsednik Fransoa Oland odao je poštu poginulim borcima u Drugom svetskom ratu i položio venac na spomenik Šarlu de Golu na Jelisejskim poljima, koji je postao simbol francuskog otpora za vreme okupacije od strane Nemačke.\nMaja Kocijančič, portparolka visoke izaslanice EU Federike Mogerini, izjavila je da obe strane, Beograd i Priština, moraju da primene ono što je dogovoreno.\nEvropa treba da bude zahvalna ruskom predsedniku Vladimiru Putinu jer demonstrira neutralnost i poštovanje suvereniteta zemalja u kojima postoje unutrašnji sukobi, navodi se u analizi američkog novinara Majka Vitnija.\nRusija održava obećanja: Rat mrtav na Krimu\nPoseta Vladimira Putina i Silvija Berluskonija Krimu u petak pokazuje da Rusija nastavlja da napreduje u svojim obećanjima evropskoj dijaspori na poluostrvu i da će ispoštovati stradale u raznim konfliktima tokom turbulentne istorije ostrva.


I Kosovo i Srbija će do sredine juna morati da sprovedu sve potrebne pravne izmene, uključujući i usvajanje Zakona o amnestiji. Briselski sporazum i plan njegove implementacije će se u Skupštini Kosova ratifikovati u vidu zakona, čiji se nacrt sada nalazi u Skupštinskoj komisiji za zakonodavstvo, koja je inače od Vlade zatražila objašnjenja oko zakona koji su predviđeni da se izmene.\nPriština i Beograd još uvek su u početnoj fazi definisanja zakonskih okvira za sprovođenje briselskog sporazuma. Na osnovu dogovorenog plana primene, dve strane je već do sada trebalo da formiraju tim za uspostavljanje asocijacije srpskih opština, koji bi činili predstavnici četiri opština na severu, a uz podršku kosovskih vlasti.\nMeđutim, trenutno se najviše vremena posvećuje zakonskim izmenama koje su potrebne za implementaciju sporazuma Prištine i Beograda.\nMinistar pravde i zamenik premijera Hajredin Kuci izjavio je u sredu da će Komisiji za zakonodavstvo u ponedeljak izneti stav vlade u vezi ovog zakona.\n„Ovaj nacrt zakona ne samo da je operacionalizacija sporazuma, već on jasno određuje vremenske rokove, aktere primene, one domaće kao i strane, uključujući EULEX i KFOR, ali i obaveze Srbije u primeni sporauzma“, kazao je Kuci.\nUsvajanje zakona o amnestiji je takođe deo plana primene briselskog sporazuma. Ministar Kuci je naglasio da je radna grupa već izradila nacrt tog zakona i da će se uskoro proslediti vladi Kosova, a potom i Skupštini. On je dodao da se sve dileme moraju ukloniti oko amnestije samo jednog dela teritorije ili etničke grupe.\n„Amnestija će biti za sve građane Kosova, određena zakonima, a ne za neku etničku zajednicu ili neki deo neke teritorije. Naprotiv, amnestija će obuhvatiti celu teritoriju Republike Kosova kao i predviđene vremenske rokove. Neće biti etničke niti teritorijalne razlike. Snažno branimo princip jednakosti pred zakonom“, kazao je on.\nU međuvremenu, u Briselu su izrazili zadovoljstvo dosadašnjim napretkom. Maja Kocijančić, portparolka baronese Catherine Ashton, izjavila je za RSE da je važno da je plan primene dogovoren, te da sada dve strane rade na identifikaciji konkretnih koraka u primeni sporazuma.\n“To što je važno je da implementacija počinje i na tome se apsolutno radi. Znate i kakvi su sledeći koraci u smislu implementacije onoga što je Savet odlučio u decembru, dakle odluke oko datuma za početak pregovora i Srbije, ali i početak pregovora o sporazumu sa Kosovom“, kazala je ona.\nSrpski predstavnici u Vladi Kosova prethodno su izrazili zabrinutost o primeni sporazuma, s obzirom da Srbi na severu Kosova još uvek nisu spremni za to. Oni su dodali da je Beograd u ovom trenutku najvažniji faktor s obzirom da ima najviše uticaja kod Srba u tom delu Kosova.\nNekadašnji državni sekretar u Ministarstvu za Kosovo u Vladi Srbije, Oliver Ivanović, kaže da dok je lako bilo dogovoriti se, mnogo će biti teže sprovesti taj dogovor u delo s ozbirom da u sam proces odlučivanja nije bila uključena srpska zajednica sa severa.\n„Iz tog razloga mislim da će otpor biti posledica pre neznanja o čemu se zapravo radi, i nesigurnosti šta to zapravo dogovor donosi. A kad imate strah od implementacije dogovora, onda je sasvim logično da postoji i otpor tom dogovoru. Taj otpor će biti slomljen onog trenutka kada Srbi na Kosovu dobiju dodatne garancije. Te ne garancije ne može da da niko drugi sem Vlade Srbije, a Vlada Srbije do ovoga trenutka ne daje uopšte jasne odgovore a da ne govorimo o garancijama. Zato je suština u Vladi Srbije, a Priština to vešto koristi i postavlja stalno nova neka potpitanja i pokušava da čita na drugačiji način ono što se činilo da je sasvim jasno. To su razlozi zašto će ova implementacija da potraje. Mislim da se sa precepcijom Prištine neće složiti 90% Srba bez obzira gde oni žive. S tim što Srbi na severu imaju i takvu geografsku poziciju, gde njihovo protivljenje daje prave efekte“, kazao je Ivanović.\nU međuvremenu, u Briselu su u sredu nastavljeni pregovori stručnjaka Prištine i Beograda od kojih se očekuje da će se utvrditi zakonski osnovi za sprovođene briselskog sporazuma kada se radi o nadležnostima srpskih opština u oblasti policije i sudstva.\nSrbija: Lakše promeniti zakon, nego ukloniti barikadu


Selaković: U istrazi u Užicu nema nedodirljivih – Nadlanu.com\nSelaković: U istrazi u Užicu nema nedodirljivih\nObjavljeno 17. jan 2014. / 18:58:10\nIspituju se razne činjenice, medju kojima i kada su građani prvi put zvanično obavešeni da voda u Užicu nije za piće.\n"Svako ko je nadležan da obezbedi pijaću vodu za Užice obuhvaćen je istragom. Predistražne radnje i istraga mogu da dovedu i do centralnog državnog nivoa, jer, kao što je to slučaj sa minihidroelektranom na Vrutcima, dozvole za takve objekte daju republičke institucije", rekao je Selaković.\nOn je naglasio da problem sa akumulacijom Vrutci datira još od pre 10 do 15 godina i da je ta situacija metafora našeg društva.\n"Za stanje na Vrutcima odgovorna je država, koja poslednjih godina nije funkcionisala i mnogi nisu radili ono što je trebalo ppo zakonu da rade. Tako smo imali situaciju da je vodozahvat Vrutci tretiran kao turistički objekat u kome se kupalo, dizali nelegalni objekti, poljoprivredna gazdinstva i sve ostalo što je dovelo do toga da Užičani danas nemaju ispravnu pijaću vodu", rekao je Selaković.\nMinistar pravde pohvalio je Osnovno i Više tužilaštvo u Užicu i istakao da su oni prvi državni organi koji su sredinom decembra ,posle prvih saznanja o neispravnosti vode, preduzeli odgovarajuće poteze i radnje za otkrivanje odgovornih za problem sa vodosnabdevanjem.\nUžice: Počela izgradnja alternativnog vodovoda


ASFALTIRANA PUTNA KOMUNIKACIJA ŠINICI-VUJIĆI – Општина Градишка – Званична веб презентација\nASFALTIRANA PUTNA KOMUNIKACIJA ŠINICI-VUJIĆI\nNačelnik opštine Gradiška Zoran Adžić, pustio je, 30. septembra, u upotrebu dionicu asfaltiranog puta Šinici-Vujići u Gornjim Podgradcima.\nAdžić je istakao da je na pomenutoj dionici 750 metara puta obnovljeno, odnosno presvučeno novim slojem asfalta, dok je na 150 metara izvršeno redovno održavanje.\n„Riječ je o komunikaciji koja se nalazi u centru Podgradaca i koja je bitna za ljude koji ovdje žive“, rekao je načelnik Adžić i dodao da je ova putna komunikacija prije rekonstrukcije bila u jako lošem stanju. Adžić je naglasio da se nastavljaju aktivnosti na rekonstrukciji i izgradnji putne infrastrukture na području Gradiške, u skladu sa Programom usvojenim na sjednici Skupštine opštine Gradiška.“Ostalo je da završimo 1500 metara puta na području Samardžije- Kozara Selo, put u Gornjoj Jurkovici u dužini od 600 metara, 1200 metara u Jazovcu i još jednu kraću dionicu u Cerovljanima i u Donjoj Jurkovici“, rekao je Adžić.\n„Pokušaćemo radove da završimo u što kraćem roku, očekujem da bi sve ono što smo planirali trebalo da završimo do kraja oktobra. Sve ovo radimo u interesu građana i poboljšanja uslova života na području cijele opštine, da ljudi ostanu da žive na svojim gazdinstvima, a sve u interesu opstanka na području opštine, jer samo tako ćemo sačuvati Gradišku i Republiku Srpsku“, istakao je načelnik Adžić.\nPredsjednik Mjesne zajednice Gornji Podgradci Zvjezdan Panić, istakao je da je, prije rekonstrukcije, putna komunikacija Šinici-Vujići, bila u jako lošem stanju, i da je bilo neophodno da se izvrši potpuna rekonstrukcija.\nMještanin Vladimir Šinik, zahvalio se načelniku opštine Gradiška Zoranu Adžiću na pomoći, naglasivši da je ovom aktivnošću upućena poruka mladima da ostanu na selu i razvijaju sela, jer se samo tako, kako kaže, može jačati opština Gradiška.


Niko ništa ne zna o koroni - Istinomer\nMirjana Nikolic 5. 7. 2020.\nKrajem juna kada je virus počeo da se širi novom snagom, član kriznog štaba Srbije doktor Predrag Kon rekao je da se o virusu i dalje ne zna gotovo ništa.\n„Ovaj virus nam je pokazao da ništa ne znamo o njemu, i da jednostavno sve ono što se uobičajeno dešava kod respiratornih virusa, a to je da ima jasnu sezonu, da je u ovim mesecima, u ovom delu godine itekako aktivan i sposoban da se prenosi„, rekao je dr Predrag Kon u emisiji Oko.\nPočetne tvrdnje da je virus korona najopasniji za „žutu rasu“, da ne napada Afrikance, ali ni decu, pa i da Srbe štite jaki geni – najbolje je da što pre zaboravimo, a većinu takvih tvrdnji niko nije ni shvatao ozbiljno.\nNajviše dileme bilo je oko dece i virusa, pa se krajem aprila smatralo da deca uopšte ne oboljevaju, odnosno ne prenose virus.\nŠvajcarske vlasti odlučile su da ukinu zabranu socijalnog kontakta između starijih osoba i dece do 10 godina starosti, jer su naučnici zaključili da mailišani u tom uzrastu nemaju razvijene receptore za korona virus, pa tako ne mogu biti ni prenosioci, objavio je BBC, a prenela RTV.\nGlavni stručnjak SZO za vanredne situacije dr Majk Rajan tada je umirio sve roditelje rečima da „velika većina dece koja dobiju COVID imaju blage simptome i potpuno će se oporaviti„, i to je jedna od retkih izjava koja je na sreću ostala da važi do danas.\nMeđutim, to da deca ne prenose virus ipak se pokazalo kao netečno, pa su ponovo švajcarski istraživači krajem juna objavili novu studiju koja ukazuje na to da deca virus prenose lako kao i zaraženi odrasli.\n„Uprkos visokom procentu blagih ili asimptomatskih infekcija, treba ih smatrati prenosiocima ukoliko se drugačije ne dokaže“, zaključili su istraživači sa Univerziteta u Ženevi.\nDa li se virus u međuvremenu promenio, da li je mutirao, da li je oslabio? Direktor infektivne klinike Goran Stevanović kaže da nije.\n„Na respiratorima u gradu Beoradu su uglavnom pacijenti između 30 i 55 godina starosti, imamo i mlađih. Ne menja se virus, ostaje isti kao u početku, razlika je samo ko se više inficira“.\nAsepsol, alkohol, vruća voda, hlorikin\nVrlo brzo posle pojave virusa otkriveno je da ni asepsol ni srebrna voda neće ubiti virus na površinama, a da je alkohol efikasan kada se njime čisti, mada ne i kada se pije. Kako su objasnili lekari, kada virus jednom uđe u organizam, on se mora izboriti sa time, ne može se efikasno “ubiti” jer leka još nema.\nNajviše se ipak govorilo baš o lekovima, ali i o visokim temperaturama vazduha za koje se verovalo da će zaustaviti koronu.\nU martu su mediji objavljivali da ispitivanja pokazuju da se lek protiv malarije hlorokin pokazao delotvornim u lečenju koronavirusa . “Bravo lekari! Klinike u Srbiji uveliko koriste lek protiv korona virusa o kojem se priča širom sveta”, jedan je od tipičnih novinskih naslova tog meseca .\nPredsednik Srbije Aleksandar Vučić objavio je 17. aprila da je u „Galenici“ počela proizvodnja leka hlorokin.\n„Upravo počinje proizvodnja hlorokina u Srbiji, ključnog leka protiv COVID-19. Bravo za Galeniku i srpske radnike„, naveo je Vučić na svom Instagram profilu.\nSZO je tada već saopštila da „trenutno nema dovoljno podataka za procenu efikasnosti hlorikina u lečenju pacijenata sa COVID-19 ili u sprečavanju da se zaraze koronavirusom„. Do juna je objavljeno još nekoliko naučnih studija koje su dokazivale da hlorokin ima takozvani „placebo efekat“, a čule su se i tvrdnje da čak može i pogoršati kliničku sliku obolelih.\nMeđutim, neke studije su povučene iz naučnih časopisa, neke su objavljene prebrzo, pa priča o hlorokinu nije dobila konačan epilog. U međuvremenu u junu je administracija američkog predsednika Donalda Trampa kupila skoro sve količine leka Remdesivir u svetu za naredna tri meseca, jer se sada za njega tvrdi da je efikasan u lečenju Covida 19.\nUV zračenje nas ipak nije spasilo\nNaučnici su tokom zime verovali da bi sunčeva svetlost mogla uticati na ponašanje i širenje virusa korona. Studije koje su pratile druge vrste virusa korona koji obično izazivaju prehlade u Britaniji pokazale su da postoji sezonski obrazac po kojem se vrhovi epidemije javljaju tokom zime, a nestaju u proleće. Mediji su ponavljali da će UV zraci uništiti virus, mada je BBC još u aprilu preneo da postoji samo jedan tip ultraljubičastog zračenja koji pouzdano onesposobljava Kovid-19 – i izuzetno je opasan. Da bi se tim zracima ubio virus, morali bi doslovce da sprže ljude, objašnjavali su stručnjaci za dezinfekcionu opremu za bolnice.\nDa sunce ubija korona virus i dalje povremeno objavljuju pojedini tabloidi, ali bez izvora ili pozivanja na istraživanja.\nTokom pisanja ovog teksta, poslednja vest koju je saopštila Svetska zdravstvena organizacija bila je da je pušenje povezano sa većim rizikom od težeg oblika bolesti i većoj smrtnosti od korona virusa kod hospitalizovanih pacijenata, iako nije precizirano koliko su ti rizici veći.\nbroj zaraženih covid-19 korona virus korona virus lažne vesti neistine


Nova naslovnica Andreja Pejića : Crveni tepih\nNova naslovnica Andreja Pejića\nAustralijski maneken Andrej Pejić izazvao je pravu revoluciju u svetu mode kada je nosio reviju venčanica, što je prvi put učinio neki muškarac.\nAndrogeni 20-godišnjak srpskog porekla ponovo je uzburkao duhove, ovaj put poziranjem za naslovnu stranu magazina ’Out’, gde se pojavljuje sa ružama u kosi i velom preko lica.\nU prvom trenutku zaista je teško uočiti da nevesta na slici nije žena, zahvaljujući Andrejevim nežnim crtama lica. Inače, isti časopis je Pejića na svojoj godišnjoj listi najinspirativnijih uticajnih LGBT osoba proglasio za ikonu stila, a tome je doprinela činjenica da se mladi maneken prilikom upoznavanja sa britanskom kraljicom Elizabetom obukao kao – žena. On je tada izabrao usku Versaće suknju i visoke potpetice, i rekao da je bio inspirisan izgledom koji je Šeron Stoun promovisala devedesetih.\nPejić je inače pre nekoliko meseci za magazin ’Out’ snimio rimejk legendarne fotografije Ričarda Avedona za ‘Vogue’ iz 1981. godine, kada je glumica Nastasja Kinski pozirala potpuno gola, ‘prekrivena’ samo zmijom.\nSvetlanaP said on 22/11/2011 at 07:33\nNa zalost nas zena, muskarci zela da sto vise lice na nas!Kuda ide ovaj svet, ko zna?


SZO: Prve vakcine na Kosovo stižu početkom marta, Srbija lider u regionu i šire - Kosovo Online\n22. Februar 2021. • 08:37\n"Kao što vam je poznato, Kosovo će dobiti veliku količinu vakcine iz mehanizma Kovaks. Želja je da vakcina stignu što pre, ali svedoci smo da nedostaje dovoljan broj doza, zbog nemogućnosti da se proizvedu potrebne količine ili onoliko koliko zahtevaju države. Dakle, kapaciteti su smanjeni", rekla je Humoli za Glas Amerike.\n"U ovom slučaju Srbija je napredovala daleko ispred mnogih drugih zemalja, ne samo zemalja regiona. Albanija vakciniše donacijom sa izuzetno malim brojem vakcina, Makedonija i druge zemlje su u istoj fazi. Dakle, ne možemo reći da je Kosovo zastalo, ali moramo imati na umu još jednu stvar, da su zemlje koje su bogatije, opredelile milione za vakcine u vreme kada je proizvodnja tek počela", kaže Humoli.\n"Grupe koje imaju prioritet su zdravstveni radnici, ali ne svi, već oni koji su direktno uključeni u lečenje pacijenata zaraženih korona virusom, zatim ljudi koji uzimaju uzorke i osobe starije od 70 i 80 godina sa hroničnim bolestima i time će postepeno biti obuhvaćeno stanovništvo", dodaje Humoli.\n"Može se reći da ovo nije veliki broj, ali kada pogledamo koliki je naš kapacitet, govorimo o oko 40 odsto lekara. Čekamo, istina je da smo se malo ranije nadali dolasku vakcine, barem kontingenta koji bi osigurao da naši ljudski kapaciteti zdravstvenog sistema budu vakcinisani i spremni za novi talas", rekao je Sejdiu.\nvakcina koronavirus SZO Kosovo Srbija\nEU izdvaja još sedam miliona evra za podršku vakcinaciji na Balkanu\nNemački "Bild": Spora vakcinacija u Nemačkoj, Srbija pokazala da to može drugačije


NSinfo: 8 javnih garaža: Limanci spremni i na proteste - protiv "betonizacije" grada i izgradnje garaža\ngrada izgradi osam javnih garaža.\nBiljana S. iz Inicijative "Sačuvajmo Liman od betona" kaže za 021.rs da su svesni toga da problem sa parkinzima u gradu postoji, ali ne smatraju da je uništavanje zelenih površina rešenje. Prema njenim rečima, Grad je prethodnih godina izdavao dozvole za gradnju stambenih i poslovnih objekata, a da se nije vodilo računa o parking prostoru.\n"Ono što mi pokušavamo jeste da sprečimo da se zelene površine pokriju betonom. Zelenilo proizvodi kiseonik i kada bismo pronašli neku alternativu možda bismo mogli da klimnemo glavom, ali alternativa ne postoji. Mi negodujemo jer smatramo da Regulacioni plan treba da bude u službi građana, ne pojedinačnih interesa. U tom smislu, mi apelujemo na nadležne da prepoznaju šta je interes stanara Limana", poručuje sagovornica 021.rs.\nGrađani iz Balzakove i Narodnog fronta poručuju da bi se izgradnjom garaže posekla stabla starija od 30 godina, koje im koriste kao zaštita od izduvnih gasova, buke. U slučaju da se na javnoj raspravi ne prihvate njihove primedbe, građani će izaći na ulicu kako bi odbranili svoj komšiluk.


Skupština Crne Gore (Foto: VOA)\nSkupština Crne Gore u četvrtak je počela raspravu o inicijativi vladajuće Socijalističke narodne partije za pokretanje postupka za utvrđivanje da li je predsjednik Crne Gore Milo Đukanović povrijedio Ustav kada je poručio Srpskoj pravoslavnoj crkvi da nije pametno insistirati na ustoličenju mitropolita crnogorsko-primorskog Joanikija 5. septembra na Cetinju.\nPoslanici vlasti su tokom rasprave poručili da je inicijativa opravdana, dok su iz opozicionog DPS-a ocijenili da je riječ o politikanstvu.\nU obrazloženju inicijative SNP-a navedeno je da je predsjednik Crne Gore prekršio Ustav kada je 28. avgusta na Cetinju rekao da nije pametno insistirati na ustoličenju mitropolita Joanikija u tom gradu već je pametno to izmjestiti sa Cetinja i obaviti u nekom od hramova u drugim crnogorskim gradovima.\nTada je, kako je navedeno u inicijativi, Đukanović rekao da će "ukoliko ustoličenje ipak bude na Cetinju on biti tamo gdje je većinska Crna Gora".\nPredsjednica Ustavnog odbora Skupštine Crne Gore, koji je prihvatio inicijativu SNP-a, poslanica vladajućeg DF-a Simonida Kordić kazala je da se predsjednik Đukanović “miješao u vjerska pitanja i da nije poštovao sekularnost”.\n"Miješanjem u poslove koji nisu poslovi predsjednika države prekršio je Ustav. Inicijativa obuhvata i krivičnu odgovornost zbog pokušaja sprječavanja vjerskog čina preko Veselina Veljovića", kazala je Kordić.\nOna je, takođe, dodala da "dužnost parlamenta nije da presuđuje, to je posao Ustavnog suda. Mi moramo da reagujemo i zaštitimo pravni sistem, da kontrolišemo druge grane vlasti. Ako predsjednik države poziva na rušenje pravnog sistema, parlament mora da reaguje".\nPoslanik opozicionog SD-a Damir Šehović rekao je da je "dokumentom targetirana pogrešna osoba" i dodao da je "jedini čovjek koji je tokom događaja na Cetinju 4. i 5. septembra izvjesno izašao iz granica svoje nadležnosti premijer Zdravko Krivokapić".\n"On je, po sopstvenom priznanju, tih dana komandovao policijom iako za to nema zakonskih i ustavnih nadležnosti. On je ugostio neke osobe u svom kabinetu koje na tom mjestu nisu smjele da budu, među kojima i neki poslanici. Čak mu je i to bilo malo, nego je posegnuo za nečim što ne bi trebalo da mu služi na čast, za golom neistinom da je na policiju bačen molotovljev koktel, što je poslužilo za granatiranje građana Cetinja i bacanje dimnih bombi”, rekao je Šehović.\nOn je dodao da se Krivokapić “ni tu nije zadržao, nego je došao u situaciju da predloži razrješenje ministra unutrašnjih poslova Sergeja Sekulovića i to ne zato što je pretjerao sa upotrebom hemijskih sredstava, nego zato što to nije uradio još brutalnije".\nŠehović je pozvao kolege da povuku inicijativu, a "proevropske snage da se dogovore o novom konceptu vlade".\nPoslanik Nove srpske demokratije, članice vladajućeg Demokratskog fronta, Dragan Bojović, rekao je da je "jasno da je Milo Đukanović prekršio Ustav i ne treba samo da bude razriješen, nego i da odgovara za svoja djela".\nRadulović o inicijativi SNP: Nije izvjesno razrješenje Đukanovića\nPoslanik opozicionog DPS-a Jevto Eraković ocijenio da je inicijativa SNP-a "politikantski pamflet tendenciozno zasnovan na djelovima izjave predsjednika Crne Gore". On je objasnio da "predsjednik prema Ustavu ima jednako pravo izjašnjavanje kao svaki građanin".\n"Niko ne može biti pozvan da odgovara za javno iznešene stavove, osim ako je prekršio zakon. Ako je izjavama pozivao na otpor, zašto nije podnešena nijedna krivična prijava. Svi znamo zašto jer je očigledno da on ta krivična djela nije učinio", rekao je Eraković.\nPoslanica SDP-a Draginja Vuksanović Stanković podsjetila je da dluku o tome da li je predsjednik Crne Gore povrijedio Ustav donosi Ustavni sud. Ona je kazala da su "onog dana na Cetinju Ustav prekršili premijer i ministarka odbrane Olivera Injac", te da je, kako je kazala "onog dana na Cetinju Krivokapić bio u zvaničnoj službi države Srbije".\nPoslanik Građanskog pokreta URA Miloš Konatar napominje da "o tome da li je Đukanović povrijedio Ustav, neka odluči Ustavni sud".\nPoslanik vladajućeg Demokratskog fronta DF-a Jovan Vučurović kaže da je uoči ustoličenja na Cetinju, bio plan da se dese nemiri.\n"Đukanović, umjesto da se ljudski povuče, on je htio da izazove krvoproliće 5. septembra na Cetinju", rekao je Vučurović.\nPoslanik DPS-a Predrag Sekulić podsjetio je "da su svi upozoravali na bezbjednosne rizike".\n"Vojskom i policijom se nije upravljalo iz Crne Gore, nego u Beogradu.Plaćali su iz druge države da radite protiv interesa Crne Gore", rekao je Sekulić.\nVlada: Policajcima pola miliona eura za akciju na dan ustoličenja Joanikija\nOdbornici podržali da se Cetinjski manastir vrati CPC i traže da Vlada povuče donijete akte


Tag / Veslačka reprezentacija Srbije / Vesti online\nVestionline, mondo rs 2 komentara\nMladi srpski veslač u bolnici u Berlinu: Lekarka videla sliku i javila da je živ\nSrpski reprezentativac u veslanju Martin Mačković koji je u subotu nestao u Berlinu nalazi se u bolnici u okolini ovog grada. Ovu informaciju potvrdila je za "Vesti" Martinova majka.\nŽ. Mutavdžić - Vestionline 1 komentar\n12:56 >> 14:52\nEP: Zlato za Savića i Bogičevića!\nSrpski dvojac bez kormilara u sastavu Dušan Bogičević i Veselin Savić osvojio je u nedelju zaltnu medalju na prvenstvu Evrope u veslanju u Beogradu.\nTri srpske posade u finalu SP u Litvaniji\nSrpski veslački reprezentativci u dvojcu bez kormilara, skifu i osmercu s kormilarom plasirali su se danas u finale Svetskog juniorskog prvenstva u litvanskom Trakaiju.


Mirko Šarović se javno obrušio na Milorada Dodika: "Bahat je i još se više okreće političkoj korupciji i prijetnjama!"\nPredsjednik SDS-a Mirko Šarović o predsjedniku SNSD-a Miloradu Dodiku\n“Milorad Dodik, predsjednik SNSD i promoter političkog prelijetanja, pokušava da najnovijim prijetnjama o otimanju još jednog poslanika Srpske demokratske stranke, skrene pažnju javnosti sa svoje pogubne politike i nesposobnosti da građanima Srpske i BiH obezbijedi normalan život dostojan čovjeka”, istakao je predsjednik SDS Mirko Šarović u saopštenju.\nOn je dodao da je očito da Dodik ima još novca u svom „budžetu za za kupovinu preletača“.\n„Umjesto da u jeku globalne borbe za imunizaciju stanovništva sve resurse uloži u nabavku vakcina, da ne budemo na samom dnu evropske ljestvice po broju vakcinisanih, Dodik se opet sveti građanima Banje Luke i Bijeljine, samo zato što su se usudili da misle drugačije i glasaju za promjene“, ponovio je Šarović.\nPredsjednik SDS-a je kazao da ukazivati Dodiku na katastrofalno stanje u privredi i u budžetu Republike Srpske, koji opstaje isključivo na prodaji trezorskih zapisa, obveznica i pomoći Srbije, “potpuno je uzaludno jer se njegovo shvatanje privrednih kretanja svodi na špekulativna poslovanja i otimačinu, a budžet RS ionako služi za kupovinu socijalnog mira i punjenje džepova njegovih najbližih”.\nŠarović je ponovio da “Dodik zaslijepljen bahatošću i osjećajem svemoći, okružen kupljenim saveznicima, ne vidi da mu i najbliži saradnici lagano okreću leđa i da je sve bliže dan kada će zanoćiti u vlasti a osvanuti u opoziciji”.\nPrevious article Ambasadorica BiH u Češkoj Martina Mlinarević Sopta doživjela saobraćajnu nesreću u Pragu: “Jedan mladić je odmah istrćao i pomogao nam je na licu mjesta!”\nNext article Sanja Vulić iz Doboja poručila: “Podnijela sam krivične prijave! Možete dovesti milijardu posmatrača, SNSD će pobijediti”\nSanja Vulić iz Doboja poručila: “Podnijela sam krivične prijave! Možete dovesti milijardu posmatrača, SNSD će pobijediti”


Đurić: Kad god da su izbori, Jeremića čeka isti rezultat\nTanjug 29. jula 2018. 14:14\nBEOGRAD – Kada god da izbori budu, Vuka Jeremića čeka isti rezultat i isti odgovor građana Srbije na njegov i pokušaj njegovih sponzora da se politički povampire, saopštio je danas potpredsednik Glavnog odbora Srpske napredne stranke Marko Đurić.\n„Jeremić bi morao da zna da srpska politika nije utočište i popravni ispit za osvedočene gubitnike, koji su podbacili na svim profesionalnim i moralnim poljima i trebalo bi da pokuša da uzme u obzir volju građana čitave naše zemlje i zauvek se skloni iz političkog života“, navodi se u saopštenju.\nĐurić dodaje da volja naroda može Jeremiću da se ne dopada, ali u demokratiji je glas naroda veoma važan i relevantan, a taj glas je poručio Jeremiću da za njega nema mesta u politici.\nOn je podsetio da je na poslednjim izborima za predsednika Srbije, Jeremić ostvario desetostruko lošiji rezultat od predsednika Vučića – 206.676 prema 2.012.788 glasova.\n„Činjenica da je na Jeremićevu inicijativu od Međunarodnog suda pravde dobijeno savetodavno mišljenje kojim su mnoge države sveta podstaknute da priznaju jednostrano proglašenu nezavisnost Kosova, stavila je Jeremića u red najvećih boraca za otcepljenje Kosova i Metohije od Srbije, što mu u prištinskim medijima ne zaboravljaju i predstavljaju ga njihovim herojem. Podsećam i da je u pregovorima sa Prištinom dogovorio neke od najgorih sporazuma po Srbiju u istoriji pregovaranja, da su uz Jeremićevo odobrenje Ujedinjene nacije isključene iz pregovora Beograda i Prištine, kao i da se sa svojim kolegama iz tadašnje vlasti zavukao u mišju rupu kada su albanski secesionisti na Kosovu i Metohiji proglašavali nezavisnost“, napomenuo je Đurić.